ai4bharat/Pralekha huggingface dataset:
ਭਾਰਤ ਚੋਣ ਕਮਿਸ਼ਨ
ਹੱਦਬੰਦੀ ਕਮਿਸ਼ਨ ਨੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਜੰਮੂ ਅਤੇ ਕਸ਼ਮੀਰ ਦੀ ਹੱਦਬੰਦੀ ਪ੍ਰਕਿਰਿਆ 'ਤੇ ਵਿਚਾਰ ਪ੍ਰਾਪਤ ਕਰਨ ਲਈ ਮੀਟਿੰਗ ਕੀਤੀ
ਚੇਅਰਪਰਸਨ, ਰੀਟਾਇਰਡ ਜਸਟਿਸ ਰੰਜਨਾ ਪ੍ਰਕਾਸ਼ ਦੇਸਾਈ, ਐਕਸ ਆਫੀਸ਼ਿਓ ਮੈਂਬਰ ਸ਼੍ਰੀ ਸੁਸ਼ੀਲ ਚੰਦਰ  ਅਤੇ ਐਕਸ ਆਫੀਸ਼ਿਓ ਮੈਂਬਰ ਸ਼੍ਰੀ ਕੇ ਕੇ ਸ਼ਰਮਾ,  ਨਾਲ ਬਣੇ ਹੱਦਬੰਦੀ ਕਮਿਸ਼ਨ ਨੇ ਅੱਜ ਨਵੀਂ ਦਿੱਲੀ ਵਿੱਚ ਕੇਂਦਰ ਸ਼ਾਸਤ ਪ੍ਰਦੇਸ਼ ਜੰਮੂ ਤੇ ਕਸ਼ਮੀਰ ਤੋਂ ਸਹਿਯੋਗੀ ਮੈਂਬਰਾਂ ਨਾਲ ਕੇਂਦਰ ਸ਼ਾਸਤ ਪ੍ਰਦੇਸ਼ ਜੰਮੂ ਤੇ ਕਸ਼ਮੀਰ ਦੀ ਹੱਦਬੰਦੀ ਦੀ ਪ੍ਰਕ੍ਰਿਆ ਦੇ ਸਬੰਧ ਵਿੱਚ ਉਨ੍ਹਾਂ ਦੇ ਸੁਝਾਅ /ਵਿਚਾਰ ਲੈਣ ਲਈ ਇਕ ਮੀਟਿੰਗ ਕੀਤੀ।
ਚੇਅਰਪਰਸਨ ਜਸਟਿਸ ਦੇਸਾਈ ਨੇ ਸਹਿਯੋਗੀ ਮੈਂਬਰਾਂ, ਡਾ: ਜਿਤੇਂਦਰ ਸਿੰਘ, ਰਾਜ ਮੰਤਰੀ ਤੇ ਸੰਸਦ ਮੈਂਬਰ ਅਤੇ ਸ਼੍ਰੀ ਜੁਗਲ ਕਿਸ਼ੋਰ ਸ਼ਰਮਾ, ਸੰਸਦ ਮੈਂਬਰ ਦਾ ਮੀਟਿੰਗ ਵਿੱਚ ਸਵਾਗਤ ਕੀਤਾ। ਜਿਥੇ ਹੱਦਬੰਦੀ ਕਮਿਸ਼ਨ ਨੇ ਪੰਜਾਂ ਹੀ ਸਹਿਯੋਗੀ ਮੈਂਬਰਾਂ, ਜਿਨ੍ਹਾਂ ਵਿੱਚ ਡਾ: ਫਾਰੂਕ ਅਬਦੁੱਲਾ, ਸ੍ਰੀ ਮੁਹੰਮਦ ਅਕਬਰ ਲੋਨ, ਸ਼੍ਰੀ ਹਸਨੈਨ ਮਸੂਦੀ ਸ੍ਰੀ ਜੁਗਲ ਕਿਸ਼ੋਰ ਸ਼ਰਮਾ ਅਤੇ ਡਾ: ਜਿਤੇਂਦਰ ਸਿੰਘ ਸ਼ਾਮਲ ਹਨ ਨੂੰ 5 ਫਰਵਰੀ 2021 ਨੂੰ ਲਿਖਤੀ ਤੌਰ ਤੇ ਸੂਚਿਤ ਕੀਤਾ ਸੀ, ਸਿਰਫ ਦੋ ਮੈਂਬਰਾਂ ਨੇ ਹੀ, ਅੱਜ ਦੀ ਮੀਟਿੰਗ ਵਿੱਚ ਸ਼ਿਰਕਤ ਕੀਤੀ।
ਜੰਮੂ ਤੇ ਕਸ਼ਮੀਰ ਪੁਨਰਗਠਨ ਐਕਟ, 2019 ਅਤੇ ਡਿਲਿਮੀਟੇਸ਼ਨ ਐਕਟ, 2002 ਦੇ ਅਧਾਰ 'ਤੇ ਹੱਦਬੰਦੀ ਦੀ ਪ੍ਰਕਿਰਿਆ' ਦਾ ਇੱਕ ਓਵਰ ਵਿਉ ਜੰਮੂ-ਕਸ਼ਮੀਰ ਦੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਦੇ ਹੱਦਬੰਦੀ ਅਭਿਆਸ ਨਾਲ ਸਬੰਧਤ ਇਨ੍ਹਾਂ ਐਕਟਾਂ ਦੀਆਂ ਵੱਖ-ਵੱਖ ਧਾਰਾਵਾਂ ਦਾ ਵੇਰਵਾ ਦਿੰਦਿਆਂ ਮੈਂਬਰਾਂ ਸਾਹਮਣੇ ਪੇਸ਼ ਕੀਤਾ ਗਿਆ।
ਦੋ ਸਹਿਯੋਗੀ ਮੈਂਬਰਾਂ ਨੇ ਕਮਿਸ਼ਨ ਦੇ ਯਤਨਾਂ ਦੀ ਸ਼ਲਾਘਾ ਕੀਤੀ ਅਤੇ ਸੁਝਾਅ ਦਿੱਤਾ ਕਿ ਚੋਣ ਖੇਤਰਾਂ ਦੀ ਹੱਦਬੰਦੀ ਜਿਥੋਂ ਤੱਕ ਅਭਿਆਸ ਯੋਗ ਹੋਵੇ ਉਹ ਭੂਗੋਲਿਕ ਤੌਰ 'ਤੇ ਕੰਪੇਕਟ ਖੇਤਰਾਂ ਲਈ ਹੋਣੀ ਚਾਹੀਦੀ ਹੈ ਅਤੇ ਉਨ੍ਹਾਂ ਦੀ ਹੱਦ ਬੰਦੀ ਕਰਦਿਆਂ ਜਾਹਿਰ ਤੌਰ ਤੇ ਵਿਸ਼ੇਸ਼ਤਾਵਾਂ ਨੂੰ ਸਨਮਾਨ ਦਿੱਤਾ ਜਾਣਾ ਚਾਹੀਦਾ ਹੈ; ਜਿਨ੍ਹਾਂ ਪ੍ਰਬੰਧਕੀ ਇਕਾਈਆਂ ਦੀਆਂ ਮੌਜੂਦਾ ਬਾਊਂਡਰੀਆਂ; ਸੰਚਾਰ ਦੀਆਂ ਸਹੂਲਤਾਂ ਅਤੇ ਜਨਤਕ ਸਹੂਲਤਾਂ ਆਦਿ ਸ਼ਾਮਲ ਹੋਣ। ਉਨ੍ਹਾਂ ਇਹ ਸੁਝਾਅ ਵੀ ਦਿੱਤਾ ਕਿ ਕੇਂਦਰ ਸ਼ਾਸਤ ਪ੍ਰਦੇਸ਼ ਜੰਮੂ ਤੇ ਕਸ਼ਮੀਰ ਵਿੱਚ ਹੱਦ ਬੰਦੀ ਅਭਿਆਸ ਚਲਾਉਂਦਿਆਂ ਦੁਰਗਮ ਖੇਤਰਾਂ ਤੇ ਵਿਸ਼ੇਸ਼ ਧਿਆਨ ਦਿੱਤਾ ਜਾਵੇ।
ਚੋਣ ਕਮਿਸ਼ਨਰ, ਸ੍ਰੀ ਸੁਸ਼ੀਲ ਚੰਦਰ, ਨੇ ਉਨ੍ਹਾਂ ਦੀ ਕੀਮਤੀ ਜਾਣਕਾਰੀ ਦਾ ਸਵਾਗਤ ਕੀਤਾ ਅਤੇ ਸਹਿਯੋਗੀ ਮੈਂਬਰਾਂ ਦੇ ਸੁਝਾਵਾਂ ਅਤੇ ਵਿਚਾਰਾਂ 'ਤੇ ਹੱਦ ਬੰਦੀ ਕਮਿਸ਼ਨ ਦੀ ਤਸੱਲੀ ਜਤਾਈ। ਮੈਂਬਰਾਂ ਨੇ ਆਉਂਦੇ ਦਿਨਾਂ ਵਿੱਚ ਹੋਰ ਸੁਝਾਅ ਰੱਖਣ ਦੀ ਇੱਛਾ ਵੀ ਪ੍ਰਗਟਾਈ।
-----------------------------
ਐਸ ਬੀ ਐਸ /ਆਰ ਪੀ /ਏ ਸੀ
(Visitor Counter : 161
ਰਾਸ਼ਟਰਪਤੀ ਸਕੱਤਰੇਤ
ਪ੍ਰੈੱਸ ਕਮਿਊਨੀਕ
ਰਾਸ਼ਟਰਪਤੀ ਨੇ ਉੱਤਰ ਪ੍ਰਦੇਸ਼ ਦੀ ਰਾਜਪਾਲ ਸ਼੍ਰੀਮਤੀ ਆਨੰਦੀਬੇਨ ਪਟੇਲ ਨੂੰ ਮੱਧ ਪ੍ਰਦੇਸ਼ ਦੇ ਰਾਜਪਾਲ ਸ਼੍ਰੀ ਲਾਲ ਜੀ ਟੰਡਨ ਦੇ ਛੁੱਟੀ ‘ਤੇ ਰਹਿਣ ਦੇ ਦੌਰਾਨ, ਆਪਣੇ ਕਰਤੱਵਾਂ ਤੋਂ ਇਲਾਵਾ, ਮੱਧ ਪ੍ਰਦੇਸ਼ ਦੇ ਰਾਜਪਾਲ ਦੇ ਕਾਰਜ ਨਿਭਾਉਣ ਦਾ ਐਡੀਸ਼ਨਲ ਚਾਰਜ ਸੌਂਪਿਆ ਹੈ।
ਰੱਖਿਆ ਮੰਤਰਾਲਾ
ਕਰਟਨ ਰੇਜ਼ਰ : ਨੇਵਲ ਕਮਾਂਡਰਾਂ ਦੀ ਕਾਨਫਰੰਸ 2020
ਜਲ ਸੈਨਾ ਦੇ ਕਮਾਂਡਰਾਂ ਦੀ ਸਾਲ 2020 ਦੀ ਕਾਨਫਰੰਸ ਨਵੀਂ ਦਿੱਲੀ ਵਿਖੇ 19 ਤੋਂ 21 ਅਗਸਤ 2020 ਤੱਕ ਆਯੋਜਿਤ ਕੀਤੀ ਜਾ ਰਹੀ ਹੈ। ਕਾਨਫਰੰਸ, ਜਲ ਸੈਨਾ ਕਮਾਂਡਰਾਂ ਦਰਮਿਆਨ ਗੱਲਬਾਤ ਲਈ ਸਿਖਰਲੇ ਪੱਧਰ ਦਾ ਸਮਾਗਮ ਹੈ। ਕਮਾਂਡਰ-ਇਨ-ਚੀਫ ਦੇ ਨਾਲ ਨੇਵਲ ਸਟਾਫ ਚੀਫ, ਸਾਲ ਦੇ ਦੌਰਾਨ ਕੀਤੇ ਗਏ ਮੁੱਖ ਅਪ੍ਰੇਸ਼ਨਲ, ਮਟੀਰੀਅਲ, ਲੌਜਿਸਟਿਕਸ, ਮਾਨਵ ਸੰਸਾਧਨ, ਟ੍ਰੇਨਿੰਗ ਅਤੇ ਪ੍ਰਸ਼ਾਸਨਿਕ ਗਤੀਵਿਧੀਆਂ ਦੀ ਸਮੀਖਿਆ ਕਰਨਗੇ ਅਤੇ ਭਵਿੱਖ ਵਿੱਚ ਕੀਤੇ ਜਾਣ ਵਾਲੇ ਕਾਰਜਾਂ ‘ਤੇ ਚਰਚਾ ਕਰਨਗੇ।
ਕਾਨਫ਼ਰੰਸ, ਸਾਡੀਆਂ ਉੱਤਰੀ ਸਰਹੱਦਾਂ 'ਤੇ ਵਾਪਰੀਆਂ ਹਾਲ ਦੀਆਂ ਘਟਨਾਵਾਂ ਦੇ ਪਿਛੋਕੜ ਅਤੇ ਇਸ ਦੇ ਨਾਲ ਹੀ ਕੋਵਿਡ-19 ਕਾਰਨ ਪੈਦਾ ਹੋਈਆਂ ਬੇਮਿਸਾਲ ਚੁਣੌਤੀਆਂ ਕਾਰਨ ਵਧੇਰੇ ਮੱਹਤਵਪੂਰਨ ਹੋ ਗਈ ਹੈ ਅਤੇ ਜਲ ਸੈਨਾ ਦੀ ਉਚੇਰੀ ਲੀਡਰਸ਼ਿਪ ਨੂੰ ਮਹਾਮਾਰੀ ਕਾਰਨ ਸਥਾਪਿਤ ਨਿਊ ਨਾਰਮਲ ਦੇ ਦਾਇਰੇ ਅੰਦਰ ਰਹਿੰਦਿਆਂ, ਅਪ੍ਰੇਸ਼ਨਾਂ, ਅਸਾਸਿਆਂ ਦੀ ਸਾਂਭ-ਸੰਭਾਲ਼, ਖਰੀਦ ਦੇ ਮੁੱਦਿਆਂ, ਬੁਨਿਆਦੀ ਢਾਂਚਾ ਵਿਕਾਸ, ਮਾਨਵ ਸੰਸਾਧਨ ਪ੍ਰਬੰਧਨ ਆਦਿ 'ਤੇ ਚਰਚਾ ਲਈ ਮੰਚ ਉਪਲਬਧ ਕਰਾਵੇਗੀ।
ਮਾਣਯੋਗ ਰੱਖਿਆ ਮੰਤਰੀ, ਉਦਘਾਟਨ ਵਾਲੇ ਦਿਨ ਜਲ ਸੈਨਾ ਦੇ ਕਮਾਂਡਰਾਂ ਨੂੰ ਸੰਬੋਧਨ ਕਰਨਗੇ ਅਤੇ ਉਨ੍ਹਾਂ ਨਾਲ ਗੱਲਬਾਤ ਕਰਨਗੇ। ਕਾਨਫਰੰਸ ਜਲ ਸੈਨਾ ਕਮਾਂਡਰਾਂ ਦੀ ਦੂਜੇ ਸੀਨੀਅਰ ਸਰਕਾਰੀ ਅਧਿਕਾਰੀਆਂ ਨਾਲ ਗੱਲਬਾਤ ਕਰਨ ਦਾ ਮੰਚ ਵੀ ਹੈ।
ਸੈਨਿਕ ਮਾਮਲੇ ਵਿਭਾਗ  ਅਤੇ ਚੀਫ ਆਵ੍ ਡਿਫੈਂਸ ਸਟਾਫ  ਦੇ ਗਠਨ ਤੋਂ ਬਾਅਦ ਜਲ ਸੈਨਾ ਕਮਾਂਡਰਾਂ ਦੀ ਇਹ ਪਹਿਲੀ ਕਾਨਫਰੰਸ ਹੈ। ਕਾਨਫਰੰਸ ਵਿੱਚ ਸਾਂਝੇ ਯੋਜਨਾਬੰਦੀ ਢਾਂਚੇ, ਤਿੰਨੇ ਸੇਵਾਵਾਂ ਦਾ ਸਹਿਯੋਗ ਅਤੇ ਅਪਰੇਸ਼ਨਲ ਤਿਆਰੀ, ਕਾਰਜਕੁਸ਼ਲਤਾ ਵਿੱਚ ਸੁਧਾਰ ਲਈ ਭਾਰਤੀ ਜਲ ਸੈਨਾ ਵਿੱਚ ਹੀ ਫੰਕਸ਼ਨਲ ਪੁਨਰਗਠਨ ਦੇ ਢੰਗ ਤਰੀਕਿਆਂ ‘ਤੇ ਵੀ ਚਰਚਾ ਕੀਤੀ ਜਾਵੇਗੀ।
ਪ੍ਰਧਾਨ ਮੰਤਰੀ ਦੇ ਸਾਗਰ   ਦੇ ਵਿਜ਼ਨ ਨੂੰ ਧਿਆਨ ਵਿਚ ਰੱਖਦੇ ਹੋਏ, ਕਮਾਂਡਰ ਇੰਡੋ-ਪੈਸੀਫਿਕ ਵਿੱਚ ਸੁਰੱਖਿਆ ਦੀਆਂ ਹੋਰ ਵੱਡੀਆਂ ਜਰੂਰਤਾਂ ਉੱਤੇ ਵੀ ਚਰਚਾ ਕਰਨਗੇ।
ਜਲ ਸ਼ਕਤੀ ਮੰਤਰਾਲਾ
ਰਾਸ਼ਟਰੀ ਸਵੱਛ ਗੰਗਾ ਮਿਸ਼ਨ ਨੇ ਆਗਰਾ ਲਈ ਲਗਭਗ 583 ਕਰੋੜ ਰੁਪਏ ਦੇ ਸੀਵੇਜ ਟ੍ਰੀਟਮੈਂਟ ਪਲਾਂਟਸ ਦੇ ਵਿਕਾਸ ਲਈ ਸਹਿਮਤੀ ਪੱਤਰ ‘ਤੇ ਹਸਤਾਖਰ ਕੀਤੇ
ਆਗਰਾ ਸ਼ਹਿਰ ਨਾਲ ਯਮੁਨਾ ਨਦੀ ਵਿੱਚ ਅਨੁਪਚਾਰਿਤ ਸੀਵਰੇਜ ਪ੍ਰਵਾਹ ਰੋਕਣ ਲਈ 177.6 ਐੱਮਐੱਲਡੀ ਸਮਰੱਥਾ ਵਾਲੇ ਸੀਵਰੇਜ ਟ੍ਰੀਟਮੈਂਟ ਪਲਾਂਟਸ ਦਾ ਨਿਰਮਾਣ
ਰਾਸ਼ਟਰੀ ਸਵੱਛ ਗੰਗਾ ਮਿਸ਼ਨ , ਉੱਤਰ ਪ੍ਰਦੇਸ਼ ਜਲ ਨਿਗਮ ਅਤੇ ਮੈਸਰਜ਼ ਵਿਸ਼ਵਰਾਜ ਐਨਵਾਇਰਮੈਂਟ ਪ੍ਰਾਈਵੇਟ ਲਿਮਿਟੇਡ  ਦਰਮਿਆਨ ਹਾਈਬ੍ਰਿਡ ਐਨੂਅਟੀ ਮੋਡ  ਅਧਾਰਿਤ ਆਗਰਾ ਲਈ ਸੀਵਰੇਜ ਟ੍ਰੀਟਮੈਂਟ ਪਲਾਂਟਸ  ਦੇ ਵਿਕਾਸ ਲਈ 25 ਅਗਸਤ 2022 ਨੂੰ ਐੱਨਐੱਮਸੀਜੀ ਦਫਤਰ ਵਿੱਚ ਇੱਕ ਤ੍ਰਿਪੱਖੀ ਰਿਆਇਤ ਸਮਝੌਤੇ ਤੇ ਹਸਤਾਖਰ ਕੀਤੇ ਗਏ। ਇਹ ਠੇਕਾ 582.84 ਕਰੋੜ ਰੁਪਏ ਦੀ ਕੁਲ ਲਾਗਤ ਤੇ ਦਿੱਤਾ ਗਿਆ ਹੈ।
ਬੇਸਿਲ-ਅਪ੍ਰੋਚ ਨਾਲ ਯੁਮਨਾ ਨਦੀ ਵਿੱਚ ਪ੍ਰਦੂਸ਼ਣ ਨੂੰ ਘੱਟ ਕਰਨ ਲਈ ਐੱਨਐੱਮਸੀਜੀ ਨੇ 177.6 ਐੱਮਐੱਲਡੀ ਦੀ ਕੁੱਲ ਸਮਰੱਥਾ ਦੇ ਸੀਵਰੇਜ ਟ੍ਰੀਟਮੈਂਟ ਪਲਾਂਟ  ਦੇ ਨਿਰਮਾਣ ਲਈ ਪ੍ਰੋਜੈਕਟ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ। ਇਸ ਵਿੱਚ ਹੋਰ ਕਾਰਜ ਜਿਵੇਂ ਇੰਟਰਸੈਪਸ਼ਨ ਐਂਡ ਡਾਇਵਰਸ਼ਨ  ਸੰਰਚਨਾਵਾਂ ਨੂੰ ਵਿਕਸਿਤ ਕਰਨਾ,
ਆਈ ਐਂਡ ਡੀ ਨੈਟਵਰਕ ਵਿਛਾਉਣੇ 15 ਸਾਲਾਂ ਲਈ ਸੰਚਾਲਨ ਅਤੇ ਰੱਖ-ਰਖਾਵ ਸਹਿਤ ਸੀਵਰੇਜ ਪੰਪਿੰਗ ਸਟੇਸ਼ਨ ਆਦਿ ਵੀ ਸ਼ਾਮਲ ਹੋਣਗੇ। ਇਸ ਪ੍ਰੋਜੈਕਟ ਦਾ ਉਦੇਸ਼ ਆਗਰਾ ਸ਼ਹਿਰ ਵਿੱਚ ਮੌਜੂਦਾ ਸੀਵਰੇਜ ਸਮੱਸਿਆਵਾਂ ਨੂੰ ਧਿਆਨ ਰੱਖਣਾ ਹੈ ਜੋ ਯਮੁਨਾ ਨਦੀ ਨੂੰ ਪ੍ਰਦੂਸ਼ਿਤ ਕਰਦੇ ਹਨ। ਪ੍ਰੋਜੈਕਟ ਦੇ ਲਾਗੂਕਰਨ ਤੇ ਆਗਰਾ ਸ਼ਹਿਰ ਨਾਲ ਯਮੁਨਾ ਨਦੀ ਵਿੱਚ ਅਨੁਪਚਾਰਿਤ ਸੀਵਰੇਜ ਨਹੀਂ ਛੱਡਿਆ ਜਾਵੇਗਾ ਜਿਸ ਨਾਲ ਨਦੀ ਵਿੱਚ ਪ੍ਰਦੂਸ਼ਣ ਵਿੱਚ ਕਮੀ ਆਵੇਗੀ।
ਐੱਨਐੱਮਸੀਜੀ ਦੇ ਡਾਇਰੈਕਟਰ ਜਨਰਲ ਸ਼੍ਰੀ ਜੀ. ਅਸ਼ੋਕ ਕੁਮਾਰ ਨੇ ਠੇਕਾ ਦੇਣ ਦੀ ਪ੍ਰਕਿਰਿਆ ਨੂੰ ਪੂਰਾ ਕਰਨ ਤੇ ਖੁਸ਼ੀ ਵਿਅਕਤ ਕਰਦੇ ਹੋਏ ਕਿਹਾ ਕਿ ਇਹ ਪ੍ਰੋਜੈਕਟ ਹਾਈਬ੍ਰਿਡ ਐਨੂਅਟੀ ਮੋਡ ਅਧਾਰਿਤ ਪੀਪੀਪੀ ਮਾਡਲ ਦੇ ਤਹਿਤ ਲਾਗੂ ਕੀਤੀ ਜਾਵੇਗੀ ਅਤੇ ਜੋ ਇਹ ਸੁਨਿਸ਼ਚਿਤ ਕਰੇਗੀ। ਕਿ ਐੱਸਟੀਪੀ ਦਾ ਸੰਚਾਲਨ ਅਤੇ ਰੱਖ-ਰਖਾਵ ਸਖਤ ਪਰਫੋਰਮੈਂਸ ਜ਼ਰੂਰਤਾਂ ਦੇ ਅਨੁਸਾਰ ਹੋਵੇ। ਸ਼੍ਰੀ ਕੁਮਾਰ ਨੇ ਕਿਹਾ ਇਹ ਪ੍ਰੋਜੈਕਟ ਯਮੁਨਾ ਨਦੀ ਜੋ ਗੰਗਾ ਨਦੀ ਦੀ ਪ੍ਰਮੁੱਖ ਸਹਾਇਕ ਨਦੀਆਂ ਵਿੱਚੋਂ ਇੱਕ ਹੈ ਇਸ ਵਿੱਚ ਕਿਸੇ ਵੀ ਅਨੁਪਚਾਰਿਤ ਰਹਿੰਦ-ਖੂਹੰਦ ਜਲ ਨੂੰ ਰੋਕਣ ਦੇ ਉਦੇਸ਼ ਨੂੰ ਪ੍ਰਾਪਤ ਕਰਨ ਵਿੱਚ ਇੱਕ ਹੋਰ ਮੀਲ ਦਾ ਪੱਥਰ ਸਾਬਿਤ ਹੋਵੇਗੀ।
ਰਿਆਇਤ ਸਮਝੌਤੇ ਤੇ ਸ਼੍ਰੀ ਰਾਜ ਕੁਮਾਰ ਸ਼ਰਮਾ, ਸੁਪਰਡੈਂਟ ਇੰਜਨੀਅਰ, ਯੂਪੀ ਜਲ ਨਿਗਮ, ਸ਼੍ਰੀ ਸਤਿਆਜੀਤ ਰਾਉਤ, ਅਧਿਕਾਰਤ ਹਸਤਾਖਰਕਰਤਾ, ਮੈਸਰਜ਼ ਵਿਸ਼ਵਰਾਜ ਐਨਵਾਇਰਮੈਂਟ ਪ੍ਰਾਈਵੇਟ ਲਿਮਿਟੇਡ ਅਤੇ ਸ਼੍ਰੀ ਬਿਨੋਦ ਕੁਮਾਰ, ਡਾਇਰੈਕਟਰ , ਐੱਨਐੱਮਸੀਜੀ ਨੇ ਹਸਤਾਖਰ ਕੀਤੇ। ਹਸਤਾਖਰ ਸਮਾਰੋਹ ਦੇ ਦੌਰਾਨ ਸ਼੍ਰੀ ਹਿਮਾਂਸ਼ੂ ਬਡੋਨੀ, ਕਾਰਜਕਾਰੀ ਡਾਇਰੈਕਟਰ , ਐੱਨਐੱਮਸੀਜੀ ਅਤੇ ਸ਼੍ਰੀ ਅਰੂਣ ਲਖਾਨੀ, ਸੀਐੱਮਡੀ, ਵੀਈਪੀਐੱਲ ਵੀ ਰਾਜ ਏਜੰਸੀਆਂ ਅਤੇ ਰਿਆਇਤਗ੍ਰਾਹੀ ਦੇ ਹੋਰ ਪ੍ਰਤੀਨਿਧੀਆਂ ਦੇ ਨਾਲ ਮੌਜੂਦ ਸਨ।
ਸ਼੍ਰੀ ਲਖਾਨੀ ਨੇ ਕਿਹਾ ਵੀਈਪੀਐੱਲ ਹਮੇਸ਼ਾ ਸਥਿਰਤਾ ਅਤੇ ਵਾਤਾਵਰਣ ਨਾਲ ਸੰਬੰਧਿਤ ਪ੍ਰੋਜੈਕਟਾਂ ਵਿੱਚ ਲਗਿਆ ਹੋਇਆ ਹੈ। ਸੀਵਰੇਜ ਉਪਚਾਰ ਪ੍ਰੋਜੈਕਟ ਦੇ ਸਮਾਜਿਕ ਅਤੇ ਸਿਹਤ ਪ੍ਰਭਾਵ ਨਾਲ ਅਸੀਂ ਸਾਰੇ ਭਲੀ-ਭਾਂਤੀ ਜਾਣੂ ਹਾਂ। ਇਹ ਇਹ ਵੀਈਪੀਐੱਲ ਲਈ ਇੱਕ ਪ੍ਰਮੁੱਖ ਪ੍ਰੋਜੈਕਟ ਹੈ ਅਤੇ ਸਵੱਛ ਗੰਗਾ ਮਿਸ਼ਨ ਵਿੱਚ ਅਹਿਮ ਯੋਗਦਾਨ ਦੇਵੇਗੀ। ਅਸੀਂ ਯੂਪੀ ਜਲ ਨਿਗਮ ਅਤੇ ਐੱਨਐੱਮਸੀਜੀ ਦੇ ਸਹਿਯੋਗ ਨਾਲ ਪ੍ਰੋਜੈਕਟ ਨੂੰ ਸਮੇਂ ਦੇ ਅੰਦਰ ਪੂਰਾ ਕਰਨ ਦਾ ਇਰਾਦਾ ਰੱਖਦੇ ਹਨ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ ਕੁੱਲ 219.60 ਕਰੋੜ  ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ
ਬੀਤੇ 24 ਘੰਟਿਆਂ ਵਿੱਚ 1,60,714 ਟੀਕੇ ਲਗਾਏ ਗਏ
ਭਾਰਤ ਵਿੱਚ ਵਰਤਮਾਨ ਵਿੱਚ 19,398 ਐਕਟਿਵ ਕੇਸ ਹਨ
ਐਕਟਿਵ ਕੇਸ 0.04% ਹਨ
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.77% ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 3,619 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,41,00,691 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 2,208 ਨਵੇਂ ਕੇਸ ਸਾਹਮਣੇ ਆਏ
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ
ਹੁਣ ਤੱਕ ਕੁੱਲ 90.05 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 1,42,704 ਟੈਸਟ ਕੀਤੇ ਗਏ
ਰੱਖਿਆ ਮੰਤਰਾਲਾ
ਭਾਰਤੀ ਕੋਸਟ ਗਾਰਡਾਂ ਨੇ ਆਪਸੀ ਤਾਲਮੇਲ ਨਾਲ ਮੁੰਬਈ ਹਾਈ ਏਰੀਆ ਵਿੱਚ ਡੁੱਬੇ ਹੋਏ ਓਐੱਨਜੀਸੀ ਹੈਲੀਕਾਪਟਰ ਤੋਂ ਲੋਕਾਂ ਨੂੰ ਬਚਾਇਆ
ਭਾਰਤੀ ਕੋਸਟ ਗਾਰਡਾਂ ਨੇ 28 ਜੂਨ, 2022 ਨੂੰ ਮੁੰਬਈ ਹਾਈ ਏਰੀਆ ਵਿੱਚ ਓਐੱਨਜੀਸੀ ਲਈ ਸੰਚਾਲਿਤ ਇੱਕ ਹੈਲੀਕਾਪਟਰ ਨੂੰ ਬਚਾਇਆ। ਆਈਸੀਜੀ ਦੇ ਅਧੀਨ ਮੈਰੀਟਾਈਮ ਰੈਸਕਿਊ ਕੋਆਰਡੀਨੇਸ਼ਨ ਸੈਂਟਰ – ਐੱਮਆਰਸੀਸੀ , ਨੂੰ ਇੱਕ ਸੰਕਟ ਚੇਤਾਵਨੀ ਪ੍ਰਾਪਤ ਹੋਈ ਅਤੇ ਇਸਨੇ ਤੁਰੰਤ ਮੁੰਬਈ ਹਾਈ ਵਿੱਚ ਓਐੱਨਜੀਸੀ ਲਈ ਨਿਯੁਕਤ ਕੀਤੇ ਗਏ ਪਵਨ ਹੰਸ ਹੈਲੀਕਾਪਟਰ ਦਾ ਪਤਾ ਲਗਾਇਆ ਗਿਆ। ਹੈਲੀਕਾਪਟਰ 2 ਪਾਇਲਟ ਅਤੇ 7 ਕ੍ਰੀਊ ਮੈਂਬਰਾਂ ਨੂੰ ਲੈ ਕੇ ਜਾ ਰਿਹਾ ਸੀ ਅਤੇ ਇੱਕ ਤੇਲ ਪਲੇਟਫਾਰਮ ’ਤੇ ਐਮਰਜੈਂਸੀ ਲੈਂਡਿੰਗ ਦੀ ਕੋਸ਼ਿਸ਼ ਕਰਦੇ ਹੋਏ ਸਮੁੰਦਰ ਵਿੱਚ ਡਿੱਗ ਗਿਆ।
ਐੱਮਆਰਸੀਸੀ  ਨੇ ਤੁਰੰਤ ਖੋਜ ਅਤੇ ਬਚਾਅ ਲਈ ਸਾਰੇ ਹਿੱਸੇਦਾਰਾਂ ਨੂੰ ਸੁਚੇਤ ਕੀਤਾ। ਭਾਰਤੀ ਜਲ ਸੈਨਾ ਨੂੰ ਵੀ ਤੁਰੰਤ ਬੁਲਾਵਾ ਭੇਜਿਆ ਗਿਆ ਸੀ ਅਤੇ ਇਸ ਅਨੁਸਾਰ ਨੇਵਲ ਸੀਕਿੰਗ ਅਤੇ ਏਐੱਲਐੱਚ ਨੂੰ ਤੁਰੰਤ ਲਾਂਚ ਕੀਤਾ ਗਿਆ ਸੀ। ਚੁਣੌਤੀਪੂਰਨ ਮੌਸਮ ਵਿੱਚ, ਓਐੱਨਜੀਸੀ ਜਹਾਜ਼ ਓਐੱਸਵੀ ਮਾਲਵੀਆ-16 ਨੇ 4 ਮੈਂਬਰਾਂ ਨੂੰ ਲੱਭਿਆ ਅਤੇ ਬਚਾਇਆ ਜਦੋਂ ਕਿ 1 ਮੈਂਬਰ ਨੂੰ ਓਐੱਨਜੀਸੀ ਰਿਗ ਸਾਗਰ ਕਿਰਨ ਦੁਆਰਾ ਚਲਾਈ ਗਈ ਲਾਈਫ ਬੋਟ ਦੁਆਰਾ ਬਚਾਇਆ ਗਿਆ ਸੀ। ਇਸੇ ਤਰ੍ਹਾਂ, ਨੇਵਲ ਸੀਕਿੰਗ ਅਤੇ ਏਐੱਲਐੱਚ ਨੇ 4 ਹੋਰ ਵਿਅਕਤੀਆਂ ਨੂੰ ਗੰਭੀਰ ਹਾਲਤ ਵਿੱਚ ਪਾਇਆ ਅਤੇ ਉਨ੍ਹਾਂ ਨੂੰ ਅਗਲੇ ਮੈਡੀਕਲ ਪ੍ਰਬੰਧਨ ਲਈ ਜੁਹੂ ਏਅਰਬੇਸ ਲਿਜਾਇਆ ਗਿਆ। ਬਚਾਅ ਕਾਰਜ ਨੂੰ ਸਾਰੇ ਹਿੱਸੇਦਾਰਾਂ ਦੇ ਤਾਲਮੇਲ ਯਤਨਾਂ ਨਾਲ 2 ਘੰਟਿਆਂ ਦੇ ਅੰਦਰ ਪੂਰਾ ਕੀਤਾ ਗਿਆ।
ਰੱਖਿਆ ਮੰਤਰਾਲਾ
ਭਾਰਤੀ ਨੌਸੇਨਾ ਦਾ ਬਾਲਾਸੋਰ ਦੇ ਤੂਫਾਨ ਪ੍ਰਭਾਵਿਤ ਖੇਤਰਾਂ ਵਿੱਚ ਰਾਹਤ ਅਭਿਆਨ ਜਾਰੀ
ਨੌਸੇਨਾ ਆਪਦਾ ਰਾਹਤ ਟੀਮ ਦੀ ਤੈਨਾਤੀ 27 ਮਈ, 2021 ਨੂੰ ਬਾਲਾਸੋਰ ਜਿਲ੍ਹੇ ਦੇ ਸਦਰ ਪ੍ਰਖੰਡ ਵਿੱਚ ਪਾਰਿਖੀ ਪਿੰਡ ਦੇ ਆਸਪਾਸ ਖੇਤਰਾਂ ਵਿੱਚ ਰਾਹਤ ਕਾਰਜਾਂ ਲਈ ਕੀਤੀ ਗਈ ਸੀ ਜੋ ਪਾਣੀ ਭਰਨ ਕਾਰਨ ਸਭ ਤੋਂ ਜ਼ਿਆਦਾ ਪ੍ਰਭਾਵਿਤ ਖੇਤਰ ਹਨ I
ਐਚ.ਏ.ਡੀ.ਆਰ. ਨੌਸੇਨਾ ਟੀਮ ਨੇ ਸਦਰ ਪ੍ਰਖੰਡ ਪਾਰਿਖੀ ਪਿੰਡ ਵਿੱਚ ਇੱਕ ਮਲਟੀਪਰਪਜ਼ ਕਮਿਊਨਿਟੀ ਕਿਚਨ ਦੀ ਸਥਾਪਨਾ ਕੀਤੀ ਹੈ ਅਤੇ ਉਸਨੂੰ ਚਾਲੂ ਕਰਕੇ ਭੋਜਨ ਤਿਆਰ ਕੀਤੇ ਗਏ ਅਤੇ 700 ਤੋਂ ਜਿਆਦਾ ਮੁਲਾਜਮਾਂ ਲਈ ਪਾਰਿਖੀ ਪਿੰਡ ਦੀਆਂ ਬੁੱਧੀਗੜੀਆ, ਨੰਦਾਚਕ, ਬੌਲਬੇਨੀ ਦੀ ਮਛੂਆਰਾ ਕਾਲੋਨੀਆਂ ’ਚ ਉਨ੍ਹਾਂ ਨੂੰ ਵੰਡਿਆ ਗਿਆ। ਕਮਿਊਨਿਟੀ ਕਿਚਨ ਬਹੁਤ ਸਫਲ ਰਿਹਾ ਅਤੇ ਇਸਨੇ ਪ੍ਰਭਾਵਿਤ ਲੋਕਾਂ ਨੂੰ ਬਹੁਤ ਜ਼ਰੂਰੀ ਸਹਾਇਤਾ ਉਪਲੱਬਧ ਕਰਵਾਈ। ਲੋਕਾਂ ਨੇ ਆਪਦਾ ਦੇ ਦੌਰਾਨ ਸਮੇਂ ਤੇ ਉਪਲੱਬਧ ਕਰਵਾਈ ਗਈ ਇਸ ਸੇਵਾ ਲਈ ਉਨ੍ਹਾਂ ਦੇ ਪ੍ਰਤੀ ਧੰਨਵਾਦ ਕੀਤਾ।
ਇੱਕ ਦੂਸਰੀ ਨੌਸੇਨਾ ਰਾਹਤ ਟੀਮ ਦੇ 28 ਮਈ ਨੂੰ ਤਾਲਾਸਾਰੀ, ਭੋਗਰਾਈ, ਚੰਦਰਮਣੀ ਅਤੇ ਇਨਚੁੰਡੀ ਪਿੰਡਾਂ ਦੇ ਪ੍ਰਭਾਵਿਤ ਖੇਤਰਾਂ ਵਿੱਚ ਰਾਹਤ ਸਮੱਗਰੀ ਵੰਡਣ ਲਈ ਤਾਲਾਸਾਰੀ  ਲਈ ਰਵਾਨਾ ਹੋਣ ਦਾ ਪ੍ਰੋਗਰਾਮ ਹੈ।
ਟੀਮ ਨੇ ਬਾਲਾਸੋਰ ਦੀਆਂ ਕੁੱਝ ਰੁਕੀਆਂ ਹੋਇਆਂ ਸੜਕਾਂ ਨੂੰ ਖੋਲ੍ਹਣ ਲਈ ਰੁੱਖਾ ਦੀ ਕਟਾਈ/ ਕਲੀਅਰੈਂਸ ਦਾ ਵੀ ਕੰਮ ਕੀਤਾ ਹੈ। ਰਾਹਤ ਸਮੱਗਰੀਆਂ ਦੇ ਨਾਲ ਨੌਸੇਨਾ ਦੇ ਚਾਰ ਜਹਾਜ ਪਹਿਲਾਂ ਹੀ ਧਮਰਾ ਬੰਦਰਗਾਹ ਪਹੁੰਚ ਚੁੱਕੇ ਹਨ ਜਿਸਦੇ ਨਾਲ ਭਦਰਕ ਜਿਲ੍ਹੇ ਦੇ ਲੋਕਾਂ ਨੂੰ ਰਾਹਤ ਉਪਲੱਬਧ ਕਰਵਾਈ ਜਾ ਸਕੇ। ਬਾਲਾਸੋਰ ਜਿਲ੍ਹੇ ਵਿੱਚ ਕੋਸ਼ਿਸ਼ਾਂ ਨੂੰ ਅੱਗੇ ਵਧਾਉਣ ਲਈ ਜਹਾਜਾਂ ਤੋਂ ਹੈਲੀਕਾਪਟਰ ਲਾਂਚ ਕੀਤੇ ਗਏ। ਉਨ੍ਹਾਂ ਨੇ ਰਾਹਤ ਟੀਮ ਨੂੰ ਵੰਡਣ ਲਈ 100 ਤਿਆਰ ਫੂਡ ਸਮੱਗਰੀ ਪੈਕੇਟਾਂ ਅਤੇ 300 ਡਰਾਈ ਪ੍ਰੋਵਿਜਨ ਪੈਕੇਟਾਂ ਦੀ ਸਪਲਾਈ ਕੀਤੀ।
ਸੈਰ ਸਪਾਟਾ ਮੰਤਰਾਲਾ
ਟੂਰਿਜ਼ਮ ਮੰਤਰਾਲੇ ਦੀ ਪ੍ਰਸ਼ਾਦ ਯੋਜਨਾ ਵਿੱਚ ਪੁਨੌਰਾ ਧਾਮ ਨੂੰ ਸ਼ਾਮਿਲ ਕੀਤਾ ਗਿਆ: ਸ਼੍ਰੀ ਜੀ. ਕਿਸ਼ਨ ਰੈੱਡੀ
ਬਿਹਾਰ ਸਰਕਾਰ ਤੋਂ ਪ੍ਰਾਪਤ ਬੇਨਤੀ ਦੇ ਅਧਾਰ ‘ਤੇ ਟੂਰਿਜ਼ਮ ਨੇ ਪੁਨੌਰਾ ਧਾਮ ਨੂੰ ਸਵਦੇਸ਼ ਦਰਸ਼ਨ ਯੋਜਨਾ ਦੇ ਰਾਮਾਇਣ ਸਰਕਿਟ ਵਿੱਚ ਸ਼ਾਮਿਲ ਕੀਤਾ ਹੈ। ਪੁਨੌਰਾ ਧਾਮ ਦੀ ਮੰਜ਼ਿਲ ਨੂੰ ਹਾਲ ਹੀ ਵਿੱਚ ਸੈਰ-ਸਪਾਟਾ ਮੰਤਰਾਲੇ ਦੀ ਪ੍ਰਸ਼ਾਦ ਯੋਜਨਾ ਵਿੱਚ ਸ਼ਾਮਿਲ ਕੀਤਾ ਗਿਆ ਹੈ।
ਬਿਹਾਰ ਰਾਜ ਲਈ ਸਵਦੇਸ ਦਰਸ਼ਨ ਯੋਜਨਾ ਦੇ ਤਹਿਤ ਮਨਜ਼ੂਰ ਪ੍ਰੋਜੈਕਟਾਂ ਦਾ ਵੇਰਵਾ ਹੇਠਾਂ ਦਿੱਤਾ ਗਿਆ ਹੈ:
-
ਜੈਨ ਥੀਮ੍ਹ ਦੇ ਤਹਿਤ ਵੈਸ਼ਾਲੀ-ਆਰਾ-ਸਮਾਦ-ਪਟਨਾ-ਰਾਜਗੀਰ-ਪਾਵਾਪੁਰੀ-ਚੰਪਾਪੁਰੀ ਵਿਚ ਤੀਰਥੰਕਰ ਸਰਕਿਟ ਦੇ ਵਿਕਾਸ ਦੀ ਸਾਲ 2016-17 ਵਿੱਚ 37.20 ਕਰੋੜ ਰੁਪਏ ਦੀ ਰਾਸ਼ੀ ਦੇ ਨਾਲ ਮਨਜ਼ੂਰੀ ਦਿੱਤੀ ਗਈ ਸੀ। ਇਸ ਦੇ ਲਈ ਹੁਣ ਤੱਕ 26.11 ਕਰੋੜ ਰੁਪਏ ਦੀ ਰਾਸ਼ੀ ਜਾਰੀ ਕੀਤੀ ਗਈ ਹੈ।
-
ਸੁਲਤਾਨਗੰਜ-ਧਰਮਸ਼ਾਲਾ-ਦੇਵਘਰ ਵਿੱਚ ਅਧਿਆਤਮਿਕ ਵਿਸ਼ੇ ਦੇ ਤਹਿਤ ਅਧਿਆਤਮਿਕ ਸਰਕਿਟ ਦਾ ਏਕੀਕ੍ਰਿਤ ਵਿਕਾਸ, ਸਾਲ 2016-17 ਵਿੱਚ 44.76 ਕਰੋੜ ਰੁਪਏ ਦੀ ਰਾਸ਼ੀ ਦੀ ਲਾਗਤ ਨੂੰ ਮਨਜ਼ੂਰੀ। 42.52 ਕਰੋੜ ਰੁਪਏ ਦੀ ਰਾਸ਼ੀ ਹੁਣ ਤੱਕ ਜਾਰੀ ਕੀਤੀ ਗਈ ਹੈ।
-
ਬੋਧੀ ਸਰਕਿਟ ਦਾ ਵਿਕਾਸ – ਬੋਧਗਯਾ ਵਿੱਚ ਕਨਵੈਸ਼ਨ ਸੈਂਟਰ ਦੇ ਨਿਰਮਾਣ ਦੀ ਸਾਲ 2016-17 ਵਿੱਚ 98.73 ਕਰੋੜ ਰੁਪਏ ਦੀ ਰਾਸ਼ੀ ਦੀ ਲਾਗਤ ਨੂੰ ਮਨਜ਼ੂਰੀ ਦਿੱਤੀ ਗਈ ਸੀ। 93.22 ਕਰੋੜ ਰੁਪਏ ਹੁਣ ਤੱਕ ਜਾਰੀ ਕੀਤੇ ਗਏ ਹਨ।
-
ਗਾਂਧੀ ਸਰਕਿਟ ਦਾ ਵਿਕਾਸ: ਗ੍ਰਾਮੀਣ ਥੀਮ੍ਹ ਦੇ ਤਹਿਤ ਭੀਤਿਹਾਰਵਾ - ਚੰਦ੍ਰਹੀਆ – ਤੁਰਕੌਲੀਆ ਨੂੰ ਸਾਲ 2017-18 ਵਿੱਚ 44.65 ਕਰੋੜ ਰੁਪਏ ਦੀ ਰਾਸ਼ੀ ਦੀ ਲਾਗਤ ਨੂੰ ਮਨਜ਼ੂਰੀ ਦਿੱਤੀ ਗਈ। 35.72 ਕਰੋੜ ਰੁਪਏ ਹੁਣ ਤੱਕ ਜਾਰੀ ਕੀਤੇ ਗਏ ਹਨ।
-
ਸਾਲ 2017-18 ਵਿੱਚ ਮਨਜ਼ੂਰੀ ਅਧਿਆਤਮਿਕ ਵਿਸ਼ੇ ਦੇ ਤਹਿਤ ਮੰਦਾਰ ਹਿਲ ਅਤੇ ਅੰਗ ਪ੍ਰਦੇਸ਼ ਵਿੱਚ ਤੀਰਥੰਕਰ ਸਰਕਿਟ ਦਾ ਵਿਕਾਸ 47.53 ਕਰੋੜ ਰੁਪਏ ਦੀ ਰਾਸ਼ੀ ਦੀ ਲਾਗਤ ਨੂੰ ਮਨਜ਼ੂਰੀ ਦਿੱਤੀ ਗਈ। ਇਸ ਲਈ 38.02 ਕਰੋੜ ਰੁਪਏ ਹੁਣ ਤੱਕ ਜਾਰੀ ਕੀਤੇ ਗਏ ਹਨ।
ਟੂਰਿਜ਼ਮ ਮੰਤਰੀ ਸ਼੍ਰੀ ਜੀ. ਕਿਸ਼ਨ ਰੈੱਡੀ ਨੇ ਅੱਜ ਰਾਜਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਜਵਾਬ ਵਿੱਚ ਇਹ ਜਾਣਕਾਰੀ ਦਿੱਤੀ।
ਰੇਲ ਮੰਤਰਾਲਾ
ਰੇਲਵੇ ਨੇ ਦੱਖਣੀ ਮੱਧ ਰੇਲਵੇ ਲਈ ਪਹਿਲੀ ਵਾਰ ਦੋ ਲੰਬੀ ਦੂਰੀ ਦੀਆਂ ਮਾਲ ਗੱਡੀਆਂ ‘ਤ੍ਰਿਸ਼ੂਲ’ ਅਤੇ ‘ਗਰੂਡ’ ਦਾ ਸਫਲਤਾਪੂਰਵਕ ਸੰਚਾਲਨ ਕੀਤਾ
ਸਮਰੱਥਾ ਵਿੱਚ ਕਮੀ ਦਾ ਪ੍ਰਭਾਵੀ ਸਮਾਧਾਨ ਪ੍ਰਦਾਨ ਕਰਨ ਲਈ ਲੰਬੀ ਦੂਰੀ ਦੀ ਰੇਲ
ਭੀੜਭਾੜ ਵਾਲੇ ਮਾਰਗਾਂ ‘ਤੇ ਪੱਥ ਦੀ ਬਚੱਤ, ਤੁਰੰਤ ਆਵਾਜਾਈ ਸਮੇਂ, ਮਹੱਤਵਪੂਰਨ ਸੈਕਸ਼ਨਾਂ ‘ਤੇ ਪ੍ਰਵਾਹ ਸਮਰੱਥਾ ਨੂੰ ਅਧਿਕਤਮ ਕਰਨਾ ਅਤੇ ਚਾਲਕ ਦਲ ਵਿੱਚ ਬੱਚਤ ਕਰਨਾ ਪ੍ਰਮੁੱਖ ਲਾਭਾਂ ਵਿੱਚ ਸ਼ਾਮਿਲ
ਭਾਰਤੀ ਰੇਲਵੇ ਨੇ ਦੱਖਣੀ ਮੱਧ ਰੇਲਵੇ  ‘ਤੇ ਪਹਿਲੀ ਵਾਰ ਦੋ ਲੰਬੀ ਦੂਰੀ ਦੀ ਮਾਲ ਗੱਡੀਆਂ “ਤ੍ਰਿਸ਼ੂਲ” ਅਤੇ “ਗਰੂਡ” ਦਾ ਸਫਲਤਾਪੂਰਵਕ ਸੰਚਾਲਨ ਕੀਤਾ ਹੈ। ਮਾਲ ਗੱਡੀਆਂ ਦੀ ਸਮਾਨ ਸੰਰਚਨਾ ਨਾਲ ਦੁੱਗਣੀ ਜਾ ਕਈ ਗੁਣਾ ਵੱਡੀ, ਲੰਬੀ ਦੂਰੀ ਦੀ ਇਹ ਰੇਲ ਮਹੱਤਵਪੂਰਨ ਸੈਕਸ਼ਨਾਂ ਵਿੱਚ ਸਮਰੱਥਾ ਦੀ ਕਮੀ ਦੀ ਸਮੱਸਿਆ ਦਾ ਇੱਕ ਬਹੁਤ ਪ੍ਰਭਾਵੀ ਸਮਾਧਾਨ ਪ੍ਰਦਾਨ ਕਰਦੀ ਹੈ।
ਤ੍ਰਿਸ਼ੂਲ ਦੱਖਣੀ ਮੱਧ ਰੇਲਵੇ ਦੀ ਪਹਿਲੀ ਲੰਬੀ ਦੂਰੀ ਦੀ ਰੇਲ ਹੈ ਜਿਸ ਵਿੱਚ ਤਿੰਨ ਮਾਲ ਗੱਡੀਆਂ ਯਾਨੀ 177 ਵੈਗਨ ਸ਼ਾਮਿਲ ਹਨ। ਇਹ ਰੇਲ 07.10.2021 ਨੂੰ ਵਿਜਯਵਾੜਾ ਮੰਡਲ ਦੇ ਕੋਂਡਾਪੱਲੀ ਸਟੇਸ਼ਨ ਤੋਂ ਪੂਰਬੀ ਤੱਟ ਰੇਲਵੇ ਦੇ ਖੁਰਦਾ ਮੰਡਲ ਲਈ ਰਵਾਨਾ ਹੋਈ ਸੀ। ਐੱਸਸੀਆਰ ਨੇ ਇਸ ਦੇ ਬਾਅਦ 08.10.2021 ਨੂੰ ਗੁੰਤਕਲ ਡਿਵੀਜਨ ਦੇ ਰਾਏਚੁਰ ਤੋਂ ਸਿਕੰਦਰਾਵਾਦ ਡਿਵੀਜਨ ਦੇ ਮਨੁਗੁਰੂ ਤੱਕ ਇਸੇ ਤਰ੍ਹਾਂ ਦੀ ਇੱਕ ਹੋਰ ਰੇਲ ਨੂੰ ਰਵਾਨਾ ਕੀਤਾ ਅਤੇ ਇਸ ਨੂੰ ਗਰੂਡ ਨਾਮ ਦਿੱਤਾ ਗਿਆ ਹੈ। ਦੋਨਾਂ ਹੀ ਮਾਮਲਿਆਂ ਵਿੱਚ ਲੰਬੀ ਦੂਰੀ ਦੀਆਂ ਰੇਲਾਂ ਵਿੱਚ ਮੁੱਖ ਰੂਪ ਤੋਂ ਥਰਮਲ ਪਾਵਰ ਸਟੇਸ਼ਨਾਂ ਲਈ ਕੋਲੇ ਦੀ ਲਦਾਨ ਲਈ ਖਾਲੀ ਖੁੱਲ੍ਹੇ ਵੈਗਨ ਸ਼ਾਮਿਲ ਸਨ।
ਐੱਸਸੀਆਰ ਭਾਰਤੀ ਰੇਲ ‘ਤੇ ਪੰਜ ਪ੍ਰਮੁੱਖ ਮਾਲ ਢੁਲਾਈ ਵਾਲੇ ਰੇਲਵੇ ਵਿੱਚੋਂ ਇੱਕ ਹੈ। ਵਿਸ਼ਾਖਾਪਟਨਮ-ਵਿਜਯਵਾੜਾ-ਗੁਡੁਰ-ਰੇਨਿਗੁੰਟਾ, ਬੱਲਾਰਸ਼ਾਹ, ਰਾਜੀਪੇਟ-ਵਿਜਯਵਾਡਾ, ਕਾਜੀਪੇਟ-ਸਿੰਕਦਰਾਬਾਦ-ਵਾਡੀ, ਵਿਜਯਵਾਡਾ-ਗੁੰਟੂਰ-ਗੁੰਤਕਲ ਖੰਡਾਂ ਜਿਵੇਂ ਕੁੱਝ ਮੁੱਖ ਮਾਰਗਾਂ ‘ਤੇ ਐੱਸਸੀਆਰ ਥੋਕ ਮਾਲ ਦੇ ਆਵਾਜਾਈ ਦਾ ਸੰਚਾਲਨ ਕਰਦਾ ਹੈ। ਚੁੰਕੀ ਇਸ ਦੇ ਅਧਿਕਾਂਸ਼ ਮਾਲ ਆਵਾਜਾਈ ਨੂੰ ਇਨ੍ਹਾਂ ਪ੍ਰਮੁੱਖ ਮਾਰਗਾਂ ਤੋਂ ਹੋ ਕੇ ਗੁਜਰਨਾ ਪੈਦਾ ਹੈ, ਇਸ ਲਈ ਐੱਸਸੀਆਰ ਲਈ ਇਨ੍ਹਾਂ ਮਹੱਤਵਪੂਰਨ ਸੈਕਸ਼ਨਾਂ ਵਿੱਚ ਉਪਲੱਬਧ ਪ੍ਰਵਾਹ ਸਮਰੱਥਾ ਨੂੰ ਅਧਿਕਤਮ ਕਰਨਾ ਜ਼ਰੂਰੀ ਹੈ।
ਲੰਬੀ ਦੂਰੀ ਦੀਆਂ ਇਨ੍ਹਾਂ ਰੇਲਾਂ ਦੇ ਰਾਹੀਂ ਟ੍ਰਾਂਸਪੋਰਟ ਵਿੱਚ ਭੀੜਭਾੜ ਵਾਲੇ ਮਾਰਗਾਂ ‘ਤੇ ਪੱਥ ਦੀ ਬਚਤ, ਤਰੁੰਤ ਆਵਾਜਾਈ ਸਮੇਂ, ਮਹੱਤਵਪੂਰਨ ਸੈਕਸ਼ਨ ਵਿੱਚ ਪ੍ਰਵਾਹ ਸਮਰੱਥਾ ਨੂੰ ਅਧਿਕਤਮ ਕਰਨਾ , ਚਾਲਕ ਦਲ ਵਿੱਚ ਬੱਚਤ ਕਰਨਾ ਜਿਵੇਂ ਲਾਭ ਸ਼ਾਮਿਲ ਹਨ। ਇਨ੍ਹਾਂ ਉਪਾਆਂ ਦੇ ਰਾਹੀਂ ਭਾਰਤੀ ਰੇਲ ਆਪਣੇ ਮਾਲਵਾਹਕ ਗਾਹਕਾਂ ਨੂੰ ਬਿਹਤਰ ਸੇਵਾ ਪ੍ਰਦਾਨ ਕਰਨ ਵਿੱਚ ਮਦਦ ਕਰਦੀ ਹੈ।
ਗ੍ਰਹਿ ਮੰਤਰਾਲਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਜੀ ਦੁਆਰਾ ‘ਅਗਨੀਪਥ ਯੋਜਨਾ’ਵਿੱਚ ਪਹਿਲੇ ਵਰ੍ਹੇ ਉਮਰ ਸੀਮਾ ਵਿੱਚ ਦੋ ਵਰ੍ਹਿਆਂ ਦੀ ਰਿਆਇਤ ਦੇ ਕੇ ਜ਼ਿਆਦਾਤਰ ਪ੍ਰਵੇਸ਼ ਉਮਰ 21 ਸਾਲ ਤੋਂ 23 ਸਾਲ ਕਰਨ ਦਾ ਸੰਵੇਦਨਸ਼ੀਲ ਫੈਸਲੇ ਲੈਣ ਦੇ ਲਈ ਕੇਂਦਰੀ ਗ੍ਰਹਿ ਤੇ ਸਹਿਕਾਰਿਤਾ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਪ੍ਰਧਾਨ ਮੰਤਰੀ ਜੀ ਦਾ ਆਭਾਰ ਵਿਅਕਤ ਕੀਤਾ
ਇਸ ਫੈਸਲੇ ਨਾਲ ਵੱਡੀ ਸੰਖਿਆ ਵਿੱਚ ਨੌਜਵਾਨ ਲਾਭਵੰਦ ਹੋਣਗੇ ਅਤੇ ਅਗਨੀਪਥ ਯੋਜਨਾ ਦੇ ਮਾਧਿਅਮ ਨਾਲ ਦੇਸ਼ ਸੇਵਾ ਤੇ ਆਪਣੇ ਉੱਜਵਲ ਭਵਿੱਖ ਦੀ ਦਿਸ਼ਾ ਵਿੱਚ ਅੱਗੇ ਵਧਣਗੇ
ਪਿਛਲੇ ਦੋ ਵਰ੍ਹੇ ਕੋਰੋਨਾ ਮਹਾਮਾਰੀ ਦੇ ਕਾਰਨ ਸੈਨਾ ਵਿੱਚ ਭਰਤੀ ਪ੍ਰਕਿਰਿਆ ਪ੍ਰਭਾਵਿਤ ਹੋਈ ਸੀ ਜਿਸ ਨੂੰ ਧਿਆਨ ਵਿੱਚ ਰਖਦੇ ਹੋਏ ਕੇਂਦਰ ਸਰਕਾਰ ਨੇ ਪਹਿਲੇ ਸਾਲ ਉਮਰ ਸੀਮਾ ਵਿੱਚ ਦੋ ਵਰ੍ਹੇ ਦੀ ਰਿਆਇਤ ਦੇ ਕੇ ਜ਼ਿਆਦਾਤਰ ਪ੍ਰਵੇਸ਼ ਉਮਰ 21 ਸਾਲ ਤੋਂ 23 ਸਾਲ ਕਰਨ ਦਾ ਫੈਸਲਾ ਲਿਆ ਹੈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਜੀ ਦੁਆਰਾ ‘ਅਗਨੀਪਥ ਯੋਜਨਾ’ ਵਿੱਚ ਪਹਿਲਾ ਵਰ੍ਹੇ ਉਮਰ ਸੀਮਾ ਵਿੱਚ ਦੋ ਵਰ੍ਹੇ ਦੀ ਰਿਆਇਤ ਦੇ ਕੇ ਜ਼ਿਆਦਾਤਰ ਪ੍ਰਵੇਸ਼ ਉਮਰ 21 ਸਾਲ ਤੋਂ 23 ਸਾਲ ਕਰਨ ਦਾ ਸੰਵੇਦਨਸ਼ੀਲ ਫੈਸਲੇ ਲੈਣ ਦੇ ਲਈ ਕੇਂਦਰੀ ਗ੍ਰਹਿ ਤੇ ਸਹਿਕਾਰਿਤਾ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਪ੍ਰਧਾਨ ਮੰਤਰੀ ਜੀ ਦਾ ਆਭਾਰ ਵਿਅਕਤ ਕੀਤਾ।
ਟਵੀਟਸ ਦੇ ਜ਼ਰੀਏ ਕੇਂਦਰੀ ਗ੍ਰਹਿ ਮੰਤਰੀ ਨੇ ਕਿਹਾ ਕਿ “ਪਿਛਲੇ ਦੋ ਵਰ੍ਹੇ ਕੋਰੋਨਾ ਮਹਾਮਾਰੀ ਦੇ ਕਾਰਨ ਸੈਨਾ ਵਿੱਚ ਭਰਤੀ ਪ੍ਰਕਿਰਿਆ ਪ੍ਰਭਾਵਿਤ ਹੋਈ ਸੀ, ਇਸ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਜੀ ਨੇ ‘ਅਗਨੀਪਥ ਯੋਜਨਾ’ ਵਿੱਚ ਉਨ੍ਹਾਂ ਨੌਜਵਾਨਾਂ ਦੀ ਚਿੰਤਾ ਕਰਦੇ ਹੋਏ ਪਹਿਲੇ ਸਾਲ ਉਮਰ ਸੀਮਾ ਵਿੱਚ ਦੋ ਵਰ੍ਹੇ ਦੀ ਰਿਆਇਤ ਦੇ ਕੇ ਜ਼ਿਆਦਾਤਰ ਪ੍ਰਵੇਸ਼ ਉਮਰ 21 ਸਾਲ ਤੋਂ 23 ਸਾਲ ਕਰਨ ਦਾ ਸੰਵੇਦਨਸ਼ੀਲ ਫੈਸਲਾ ਲਿਆ ਹੈ।”
ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਕਿ “ਇਸ ਫੈਸਲੇ ਨਾਲ ਵੱਡੀ ਸੰਖਿਆ ਵਿੱਚ ਯੁਵਾ ਲਾਭਵੰਦ ਹੋਣਗੇ ਅਤੇ ਅਗਨੀਪਥ ਯੋਜਨਾ ਦੇ ਮਾਧਿਅਮ ਨਾਲ ਦੇਸ਼ ਸੇਵਾ ਤੇ ਆਪਣੇ ਉੱਜਵਲ ਭਵਿੱਖ ਦੀ ਦਿਸ਼ਾ ਵਿੱਚ ਅੱਗੇ ਵਧਣਗੇ। ਇਸ ਦੇ ਲਈ ਸ਼੍ਰੀ ਨਰੇਂਦਰ ਮੋਦੀ ਜੀ ਦਾ ਆਭਾਰ ਵਿਅਕਤ ਕਰਦਾ ਹਾਂ।”
ਰੱਖਿਆ ਮੰਤਰਾਲਾ
ਸੈਨਾ ਕਰਮੀਆਂ ਲਈ ਆਨਰੇਰੀ ਕਮਿਸ਼ਨ
74ਵੇਂ ਸੁਤੰਤਰਤਾ ਦਿਵਸ-2020 ਦੇ ਅਵਸਰ ‘ਤੇ ਆਨਰੇਰੀ ਕਮਿਸ਼ਨ ਨਾਲ ਸਨਮਾਨਿਤ ਕੀਤੇ ਗਏ ਸੈਨਾ ਦੇ ਜਵਾਨਾਂ ਦੀ ਸੂਚੀ ਨਾਲ ਨੱਥੀ ਹੈ।
ਨੋਟ :- ਸੁਤੰਤਰਤਾ ਦਿਵਸ 2020 ਦੇ ਅਵਸਰ ‘ਤੇ ਸਨਮਾਨਿਤ ਸਾਰੇ ਆਨਰੇਰੀ ਕੈਪਟਨ ਅਤੇ ਆਨਰੇਰੀ ਲੈਫਟੀਨੈਂਟ ਉਮੀਦਵਾਰਾਂ ਨੂੰ ਐਕਟਿਵ ਲਿਸਟ ਵਿੱਚ ਸ਼ਾਮਲ ਕਰਨ ਲਈ ਲਿਸਟ ਤਿਆਰ ਕਰਨ ‘ਤੇ ਵਿਸ਼ੇਸ਼ ਧਿਆਨ ਦਿੱਤਾ ਗਿਆ ਹੈ। ਹਾਲਾਂਕਿ, ਇਸ ਲਿਸਟ ਨੂੰ ਆਨਰੇਰੀ ਕਮਿਸ਼ਨ ਦੇ ਦਾਅਵੇ ਅਧਿਕਾਰ ਦੇ ਰੂਪ ਵਿੱਚ ਨਹੀਂ ਲਿਆ ਜਾਣਾ ਚਾਹੀਦਾ ਹੈ। ਆਨਰੇਰੀ ਕਮਿਸ਼ਨ ਪ੍ਰਦਾਨ ਕਰਨ ਦਾ ਅੰਤਿਮ ਅਧਿਕਾਰ ਭਾਰਤ ਦੀ ਡਰਾਫਟ ਗਜ਼ਟ ਨੋਟੀਫਿਕੇਸ਼ਨ ਹੈ, ਜਿਸ ਨੂੰ ਸਬੰਧਿਤ ਰਿਕਾਰਡ ਦਫਤਰਾਂ ਜਾਂ ਹੈੱਡਕੁਆਰਟਰ ਕਮਾਂਡਸ ਤੋਂ ਪ੍ਰਾਪਤ ਕੀਤਾ ਜਾ ਸਕਦਾ ਹੈ।
Attached file
ਬਿਜਲੀ ਮੰਤਰਾਲਾ
ਬਿਜਲੀ ਮੰਤਰਾਲੇ ਨੇ ਮਾਰਕਿਟ ਬੇਸਡ ਇਕੋਨੋਮਿਕ ਡਿਸਪੈਚ  ‘ਤੇ ਵਿਚਾਰ ਲਈ ਚਰਚਾ ਪੱਤਰ ਪ੍ਰਸਾਰਿਤ ਕੀਤੇ
ਬਿਜਲੀ ਮੰਤਰਾਲੇ ਨੇ ਮਾਰਕਿਟ ਬੇਸਡ ਇਕੋਨੋਮਿਕ ਡਿਸਪੈਚ  ‘ਤੇ ਆਪਣੇ ਵਿਚਾਰ ਅਤੇ ਦ੍ਰਿਸ਼ਟੀਕੋਣ ਸਾਂਝਾ ਕਰਨ ਦੇ ਲਈ ਸਾਰੇ ਸਬੰਧਿਤ ਹਿਤਧਾਰਕਾਂ ਨੂੰ 1 ਜੂਨ 2021 ਨੂੰ ਚਰਚਾ ਪੱਤਰ ਪ੍ਰਸਾਰਿਤ ਕੀਤੇ ਹਨ। ਇਸ ਵਿੱਚ ਲਾਗੂ ਕਰਨ ਲਈ ਪ੍ਰਸਤਾਵਿਤ ਤੰਤਰ, ਇਸ ਤੰਤਰ ਤੋਂ ਹੋਣ ਵਾਲੇ ਫਾਇਦੇ ਦਾ ਮੁਲਾਂਕਣ, ਪ੍ਰਮੁੱਖ ਮੁੱਦੇ, ਸੁਝਾਇਆ ਗਿਆ ਲਘੂਕਰਣ ਸਮਾਧਾਨ ਅਤੇ ਅੱਗੇ ਵਧਣ ਦੇ ਪ੍ਰਸਤਾਵਿਤ ਮਾਰਗ ਸ਼ਾਮਲ ਹਨ। ਆਪਣੇ ਵਿਚਾਰ ਪ੍ਰਦਾਨ ਕਰਨ ਦੀ ਆਖਰੀ ਮਿਤੀ 30 ਜੂਨ 2021 ਹੈ।
ਇਸ ਚਰਚਾ ਨੋਟ ਦੇ ਦੁਆਰਾ ਬਿਜਲੀ ਮੰਤਰਾਲਾ 1 ਅਪ੍ਰੈਲ, 2022 ਤੋਂ ਲਾਗੂ ਹੋਣ ਵਾਲੇ ਐੱਮਬੀਈਡੀ ਦੇ ਪਹਿਲੇ ਪੜਾਅ ‘ਤੇ ਸਰਬ-ਸਹਿਮਤੀ ਨਾਲ ਅੱਗੇ ਵਧਣ ਦੇ ਲਈ ਸਾਰੇ ਹਿਤਧਾਰਕਾਂ ਨਾਲ ਵਿਆਪਕ ਪੱਧਰ ‘ਤੇ ਵਿਚਾਰ-ਵਟਾਂਦਰੇ ਕਰਨਾ ਚਾਹੁੰਦਾ ਹੈ।
ਐੱਮਬੀਈਡੀ ਇਹ ਸੁਨਿਸ਼ਚਿਤ ਕਰੇਗਾ ਕਿ ਦੇਸ਼ਭਰ ਵਿੱਚ ਪੂਰੀ ਪ੍ਰਣਾਲੀ ਦੀ ਮੰਗ ਨੂੰ ਪੂਰਾ ਕਰਨ ਦੇ ਲਈ ਸਭ ਤੋਂ ਸਸਤਾ ਉਤਪਾਦਨ ਸਾਧਨ ਪ੍ਰਸਾਰਿਤ ਕੀਤਾ ਜਾਵੇ ਅਤੇ ਇਹ ਨਿਰਮਾਤਾ ਅਤੇ ਵੰਡ ਕੰਪਨੀਆਂ ਦੋਵਾਂ ਦੇ ਲਈ ਲਾਭਦਾਇਕ ਸਥਿਤੀ ਹੋਵੇਗੀ ਜਿਸ ਦੇ ਨਤੀਜੇ ਸਦਕਾ ਅੰਤ ਵਿੱਚ ਬਿਜਲੀ ਉਪਭੋਗਤਾਵਾਂ ਦੇ ਸਲਾਨਾ 12,000 ਕਰੋੜ ਰੁਪਏ ਤੋਂ ਵੱਧ ਦੀ ਬੱਚਤ ਹੋਵੇਗੀ।
ਐੱਮਬੀਈਡੀ ਸੰਤੁਲਨ ਖੇਤਰ ਨੂੰ ਰਾਸ਼ਟਰੀ ਪੱਧਰ ‘ਤੇ ਵਧਾ ਕੇ ਅਸਥਿਰ ਨਵਿਆਉਣਯੋਗ ਊਰਜਾ ਦੇ ਵੱਡੇ ਪੈਮਾਨੇ ‘ਤੇ ਏਕੀਕਰਨ ਦੀ ਸੁਵਿਧਾ ਪ੍ਰਦਾਨ ਕਰੇਗੀ ਅਤੇ ਉਮੀਦ ਕੀਤੀ ਜਾ ਰਹੀ ਹੈ ਕਿ ਰਿਜ਼ਰਵ ਤੇ ਸਹਾਇਕ ਸੇਵਾਵਾਂ ਦੀਆਂ ਜ਼ਰੂਰਤਾਂ ਨੂੰ ਵੀ ਪੂਰਾ ਕਰੇਗੀ।
ਐੱਮਬੀਈਡੀ ਨੂੰ ਪੜਾਵਾਂ ਵਿੱਚ ਲਾਗੂ ਕਰਨ ਦਾ ਸੁਝਾਵ ਦਿੱਤਾ ਗਿਆ ਹੈ। ਐੱਮਬੀਈਡੀ ਤੰਤਰ ਦੀ ਸਮਰੱਥਾ ਦੀ ਟੈਸਟਿੰਗ ਕਰਨ, ਉਨ੍ਹਾਂ ਕਮੀਆਂ ਜਾਂ ਸੰਭਾਵਿਤ ਮੁੱਦਿਆਂ ਨੂੰ ਪਹਿਚਾਨਣ ਜਿਨ੍ਹਾਂ ਨੂੰ ਰਾਸ਼ਟਰੀ ਪੱਧਰ ‘ਤੇ ਲਾਗੂ ਕਰਨ ਤੋਂ ਪਹਿਲਾਂ ਪਹਿਚਾਨਣ ਦੀ ਜ਼ਰੂਰਤ ਹੈ, ਸਾਰੇ ਹਿਤਧਾਰਕਾਂ ਨੂੰ ਇਸ ਦੇ ਫ੍ਰੇਮਵਰਕ ਨਾਲ ਜਾਣੂ ਕਰਾਉਣ ਅਤੇ ਵੱਡੇ ਪੈਮਾਨੇ ‘ਤੇ ਲਾਗੂ ਕਰਨ ਤੋਂ ਪਹਿਲਾਂ ਜ਼ਰੂਰੀ ਬੁਨਿਆਦੀ ਢਾਂਚੇ ਅਤੇ ਪ੍ਰਣਾਲੀ ਨੂੰ ਬਣਾਉਣ ਦੇ ਲਈ ਇਸ ਦੇ ਪਹਿਲੇ ਪੜਾਅ ਵਿੱਚ ਕੇਂਦਰੀ ਉਤਪਾਦਨ ਸਟੇਸ਼ਨਾਂ ਦੇ ਥਰਮਲ ਫਲੀਟ ਨੂੰ ਸ਼ਾਮਲ ਕੀਤਾ ਗਿਆ ਹੈ।
ਪਿਛਲੇ ਇੱਕ ਦਹਾਕੇ ਵਿੱਚ ਮਹੱਤਵਪੂਰਨ ਨਿਵੇਸ਼ਾਂ ਦੇ ਨਾਲ, ਭਾਰਤੀ ਊਰਜਾ ਪ੍ਰਣਾਲੀ ਨੇ ਬਿਜਲੀ ਦੇ ਵੱਡੇ ਅੰਤਰ-ਖੇਤਰੀ ਟਰਾਂਸਫਰ ਦਾ ਟੀਚਾ ਹਾਸਲ ਕੀਤਾ ਹੈ ਅਤੇ “ਇੱਕ ਰਾਸ਼ਟਰ, ਇੱਕ ਗ੍ਰਿਡ, ਇੱਕ ਫ੍ਰਿਕਵੈਂਸੀ” ਦੇ ਪੱਧਰ ਨੂੰ ਪ੍ਰਾਪਤ ਕਰਨ ਦੇ ਲਈ ਵੱਧ ਤੋਂ ਵੱਧ ਰੁਕਾਵਟਾਂ ਨੂੰ ਸਮਾਪਤ ਕੀਤਾ ਹੈ। ਮੌਜੂਦਾ ਸਮੇਂ ਵਿੱਚ ਇਸ ਦੁਨੀਆ ਦੇ ਸਭ ਤੋਂ ਵੱਡੇ ਸਿੰਕ੍ਰੋਨਾਈਜ਼ਡ ਟ੍ਰਾਂਸਮਿਸ਼ਨ ਸਿਸਟਮ ਦਾ ਦਰਜਾ ਹਾਸਲ ਹੈ। ਇਸ ਸਮਰੱਥਾ ਦੇ ਬਾਵਜੂਦ, ਦੇਸ਼ ਵਿੱਚ ਮੌਜੂਦਾ ਬਿਜਲੀ ਪ੍ਰੋਗਰਾਮ ਅਤੇ ਡਿਸਪੈਚ ਤੰਤਰ ਅਲੱਗ ਹੈ ਅਤੇ ਸਮੇਂ ਤੋਂ ਅੱਗੇ ਚਲ ਰਹੀ ਇਸ ਪ੍ਰਕਿਰਿਆ ਦੇ ਕਾਰਨ ਦੇਸ਼ ਦੇ ਉਤਪਾਦਨ ਸੰਸਾਧਨਾਂ ਦਾ ਸਰਬੋਤਮ ਉਪਯੋਗ ਹੋ ਰਿਹਾ ਹੈ। ਇਹ ਦੇਖਿਆ ਗਿਆ ਹੈ ਕਿ ਦੇਸ਼ਭਰ ਵਿੱਚ ਰਾਜ ਆਮ ਤੌਰ ‘ਤੇ ਮਹਿੰਗੇ ਉਤਪਾਦਨ ਪਲਾਂਟ ਦੇ ਪ੍ਰਯੋਗ ਦੇ ਲਈ ਪ੍ਰਤੀਬੱਧ ਰਹਿੰਦੇ ਹਨ ਜਦਕਿ ਸਸਤੇ ਉਤਪਾਦਨ ਪਲਾਂਟ ਦਾ ਪੂਰਾ ਉਪਯੋਗ ਨਹੀਂ ਕੀਤਾ ਜਾਂਦਾ ਹੈ।
ਸਿਕਓਰਿਟੀ ਕਨਸੰਟ੍ਰੇਨਡ ਇਕੋਨੋਮਿਕ ਡਿਸਪੈਚ  ਪ੍ਰਣਾਲੀ ਲਾਗਤ ਦੇ ਸਰਬੋਤਮ ਉਪਯੋਗ ਦੇ ਵੱਲ ਇੱਕ ਕਦਮ ਵਧਾਉਣ ਦਾ ਯਤਨ ਸੀ। ਇਹ ਪਹਿਲਾਂ ਹੀ ਪ੍ਰਣਾਲੀ ਲਾਗਤ ਵਿੱਚ ਲੋੜੀਂਦੀ ਬੱਚਤ ਕਰ ਚੁੱਕਿਆ ਹੈ। ਇਸ ਦੀ ਟੈਸਟਿੰਗ ਰੀਅਲ ਟਾਈਮ ਬਜ਼ਾਰ- ਅੱਧੇ ਘੰਟੇ ਦੇ ਇੱਕ ਬਜ਼ਾਰ, ਜਿਸ ਨੇ ਖਰੀਦਦਾਰਾਂ ਅਤੇ ਵਿਕਰੇਤਾਵਾਂ ਨੂੰ ਰੀਅਲ ਟਾਈਮ ਦੇ ਕਰੀਬ ਆਯੋਜਿਤ ਬਜ਼ਾਰ ਦੇ ਜ਼ਰੀਏ ਖਰੀਦਦਾਰੀ ਕਰਨ ਅਤੇ ਵੇਚਣ ਦਾ ਅਵਸਰ ਦਿੱਤਾ।
ਸ਼ਰੀਰਕ ਏਕੀਕਰਨ ਦਾ ਪੂਰਾ ਫਾਇਦਾ ਤਦ ਮਿਲੇਗਾ ਜਦੋਂ ਭਾਰਤ ਰਾਜਾਂ ਜਾਂ ਖੇਤਰੀ ਸੀਮਾਵਾਂ ਵਿੱਚ ਮੌਜੂਦ ਅਲੱਗ ਸਵੈ-ਪ੍ਰੋਗਰਾਮ ਅਤੇ ਸੰਤੁਲਨ ਤੰਤਰ ਦੇ ਇਲਾਵਾ ਸਰਬੋਤਮ ਉਪਯੋਗ ਦੇ ਲਈ ਰਾਸ਼ਟਰੀ ਪੱਧਰ ਅਤੇ ਦੇਸ਼-ਵਿਆਪੀ ਸੰਤੁਲਨ ਖੇਤਰ ਵਿੱਚ ਤਬਦੀਲ ਹੋਵੇਗਾ। ਇਸ ਪ੍ਰਕਾਰ ਬਿਜਲੀ ਬਜ਼ਾਰ ਦੇ ਸੰਚਾਲਨ ਵਿੱਚ ਸੁਧਾਰ ਅਤੇ “ਇੱਕ ਰਾਸ਼ਟਰ, ਇੱਕ ਗ੍ਰਿਡ, ਇੱਕ ਫ੍ਰਿਕਵੈਂਸੀ, ਇੱਕ ਦਾਮ” ਫ੍ਰੇਮਵਰਕ ਦੇ ਵੱਲ ਕਦਮ ਵਧਾਉਣ ਦੇ ਲਈ ਮਾਰਕਿਟ ਬੇਸਡ ਇਕੋਨੋਮਿਕ ਡਿਸਪੈਚ  ਨੂੰ ਲਾਗੂ ਕਰਨਾ ਅਗਲਾ ਕਦਮ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
ਅਪੀਡਾ ਨੇ ਫੁੱਲਾਂ, ਬੀਜਾਂ ਅਤੇ ਅਨਾਜਾਂ ਬਾਰੇ ਉਤਪਾਦ ਕਮੇਟੀ ਦੀ ਪਹਿਲੀ ਮੀਟਿੰਗ ਦਾ ਆਯੋਜਨ ਕੀਤਾ
ਕੋਵਿਡ-19 ਮਹਾਮਾਰੀ ਦੀਆਂ ਚੁਣੌਤੀਆਂ ਦੇ ਬਾਵਜੂਦ ਆਤਮਨਿਰਭਰ ਭਾਰਤ ਪਹਿਲਕਦਮੀ ਦੇ ਤਹਿਤ ਇੱਕ ਹੋਰ ਮੀਲ ਪੱਥਰ ਸਥਾਪਿਤ ਕਰਦਿਆਂ, ਭਾਰਤ ਨੇ 2020-21 ਦੀਆਂ ਪਹਿਲੀਆਂ ਤਿੰਨ ਤਿਮਾਹੀਆਂ ਵਿੱਚ ਅਨਾਜ ਦੀ ਬਰਾਮਦ ਵਿੱਚ ਪ੍ਰਭਾਵਸ਼ਾਲੀ ਵਾਧਾ ਦਰਜ ਕੀਤਾ। ਅਨਾਜ ਦੀ ਬਰਾਮਦ ਇੱਕ ਸਾਲ ਪਹਿਲਾਂ ਦੀ ਮਿਆਦ ਦੇ ਮੁਕਾਬਲੇ ਅਪ੍ਰੈਲ - ਦਸੰਬਰ 2020-21 ਵਿੱਚ 53% ਦੇ ਵਾਧੇ ਨਾਲ 49,832 ਕਰੋੜ ਰੁਪਏ ਤੱਕ ਪਹੁੰਚ ਗਈ ਹੈ।
ਬਾਸਮਤੀ ਚਾਵਲ ਦੀ ਬਰਾਮਦ 5.31% ਦੇ ਵਾਧੇ ਨਾਲ 22,038 ਕਰੋੜ ਰੁਪਏ ਹੋ ਗਈ ਜਦ ਕਿ ਗੈਰ-ਬਾਸਮਤੀ ਚਾਵਲ ਦੀ ਬਰਾਮਦ ਵਿੱਚ 122.61% ਦੀ ਤੇਜ਼ੀ ਨਾਲ 22,856 ਕਰੋੜ ਰੁਪਏ ਦਾ ਵਾਧਾ ਦਰਜ ਕੀਤਾ ਗਿਆ। ਕਣਕ ਦੀ ਬਰਾਮਦ ਵਿੱਚ 456% ਦੇ ਵਾਧੇ ਨਾਲ 1,870 ਕਰੋੜ ਰੁਪਏ ਦੀ ਰਹੀ, ਜਦ ਕਿ ਬਾਜਰੇ ਅਤੇ ਮੱਕੀ ਜਿਹੇ ਹੋਰਨਾਂ ਅਨਾਜਾਂ ਦੀ ਬਰਾਮਦ ਵਿੱਚ 177% ਦੇ ਵਾਧੇ ਨਾਲ 3,067 ਕਰੋੜ ਰੁਪਏ ਰਹੀ। ਏਪੇਡਾ ਦੀ ਬਾਸਕਟ ਵਿੱਚ ਕੁੱਲ ਬਰਾਮਦ ਵਿੱਚ ਅਨਾਜ ਦਾ ਹਿੱਸਾ 48.61% ਹੈ। ਕੁੱਲ ਮਿਲਾ ਕੇ ਦੇਸ਼ ਵਿਚੋਂ ਅਨਾਜ ਉਤਪਾਦਾਂ ਦੀ ਬਰਾਮਦ ਵਧੀਆ ਚੱਲ ਰਹੀ ਹੈ।
ਫੁੱਲਾਂ, ਬੀਜਾਂ ਅਤੇ ਅਨਾਜਾਂ ਲਈ ਉਤਪਾਦ ਕਮੇਟੀ ਦੀ ਪਹਿਲੀ ਬੈਠਕ 3 ਫਰਵਰੀ 2021 ਨੂੰ ਹੋਈ ਅਤੇ ਇਸ ਦੀ ਪ੍ਰਧਾਨਗੀ ਅਪੀਡਾ ਦੇ ਚੇਅਰਮੈਨ ਡਾ. ਐਮ ਅੰਗਾਮੁਥੂ ਨੇ ਕੀਤੀ। ਮੀਟਿੰਗ ਵਿੱਚ ਅਪੀਡਾ ਅਥਾਰਟੀ ਮੈਂਬਰ ਡਾ. ਸ਼ਤਰੂਘਨ ਪਾਂਡੇ, ਅਪੀਡਾ ਅਥਾਰਟੀ ਮੈਂਬਰ ਸ੍ਰੀ ਚੇਤਨ ਸਿੰਘ, ਅਪੀਡਾ ਅਥਾਰਟੀ ਮੈਂਬਰ ਡਾ. ਚਾਰੁਦੱਤਾ ਦਗੰਬਰੋ ਮਈ ਅਤੇ ਹੋਰ ਅਪੀਡਾ ਅਥਾਰਟੀ ਮੈਂਬਰ ਅਤੇ ਸੀਨੀਅਰ ਅਧਿਕਾਰੀ ਸ਼ਾਮਿਲ ਹੋਏ।
ਕਮੇਟੀ ਨੇ ਅਨਾਜ ਉਤਪਾਦਾਂ, ਫੁੱਲਾਂ ਅਤੇ ਬੀਜਾਂ ਦੇ ਨਿਰਯਾਤ ਨੂੰ ਉਤਸ਼ਾਹਤ ਕਰਨ ਅਤੇ ਖਾਸ ਤੌਰ 'ਤੇ ਗ਼ੈਰ-ਬਾਸਮਤੀ ਚਾਵਲ ਅਤੇ ਪੌਸ਼ਟਿਕ ਅਨਾਜਾਂ ਦੇ ਮੁੱਦਿਆਂ 'ਤੇ ਵਿਚਾਰ ਕੀਤਾ।
ਚਾਵਲ  ਦੇ ਵਧ ਰਹੇ ਨਿਰਯਾਤ ਦੀ ਸੰਭਾਵਨਾ ਨੂੰ ਵੇਖਦੇ ਹੋਏ, ਅਪੀਡਾ ਕਾਰੋਬਾਰੀਆਂ ਨਾਲ ਗੱਲਬਾਤ ਕਰ ਰਹੀ ਹੈ ਅਤੇ 2021-2026 ਸਾਰੇ ਸਬੰਧਤ ਹਿਤਧਾਰਕਾਂ ਨੂੰ ਟੀਚੇ ਦੀ ਪ੍ਰਾਪਤੀ ਲਈ ਸਮਾਂਬੱਧ ਤਰੀਕੇ ਨਾਲ ਲੋੜੀਂਦੀ ਕਾਰਵਾਈ ਕਰਨ ਦੇ ਯੋਗ ਬਣਾਉਣ ਲਈ ਅਨਾਜ ਉਤਪਾਦਾਂ, ਫੁੱਲਾਂ ਅਤੇ ਬੀਜਾਂ ਦੀ ਬਰਾਮਦ ਨੂੰ ਪੰਜ ਸਾਲਾਂ ਵਿੱਚ ਵਧਾਉਣ ਲਈ ਕਾਰਜ ਯੋਜਨਾ ਤਿਆਰ ਕਰ ਰਹੀ ਹੈ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਕੈਬਨਿਟ ਨੇ ਆਤਮਨਿਰਭਰ ਭਾਰਤ ਰੋਜਗਾਰ ਯੋਜਨਾ  ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਕੇਂਦਰੀ ਕੈਬਨਿਟ ਨੇ ਆਤਮਨਿਰਭਰ ਭਾਰਤ ਪੈਕੇਜ 3.0 ਦੇ ਤਹਿਤ ਕੋਵਿਡ ਰਿਕਵਰੀ ਫੇਜ਼ ਵਿੱਚ ਰਮਸੀ ਖੇਤਰ ਵਿੱਚ ਰੋਜਗਾਰ ਨੂੰ ਹੁਲਾਰਾ ਦੇਣ ਅਤੇ ਨਵੇਂ ਰੋਜਗਾਰ ਅਵਸਰਾਂ ਨੂੰ ਪ੍ਰੋਤਸਾਹਿਤ ਕੀਤੇ ਜਾਣ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਕੈਬਨਿਟ ਨੇ ਮੌਜੂਦਾ ਵਿੱਤ ਵਰ੍ਹੇ ਦੇ ਲਈ 1,584 ਕਰੋੜ ਰੁਪਏ ਅਤੇ ਪੂਰੀ ਯੋਜਨਾ ਮਿਆਦ 2020-2023 ਦੇ ਲਈ 22,810 ਕਰੋੜ ਰੁਪਏ ਦੇ ਖਰਚ ਨੂੰ ਪ੍ਰਵਾਨਗੀ ਦਿੱਤੀ ਹੈ।
ਇਸ ਯੋਜਨਾ ਦੀਆਂ ਪ੍ਰਮੁੱਖ ਵਿਸ਼ੇਸ਼ਤਾਵਾਂ ਇਸ ਪ੍ਰਕਾਰ ਹਨ:
i. ਭਾਰਤ ਸਰਕਾਰ 1 ਅਕਤੂਬਰ, 2020 ਨੂੰ ਜਾਂ ਉਸ ਦੇ ਬਾਅਦ ਅਤੇ 30 ਜੂਨ, 2021 ਤੱਕ ਸ਼ਾਮਲ ਸਾਰੇ ਨਵੇਂ ਕਰਮਚਾਰੀਆਂ ਨੂੰ ਦੋ ਸਾਲ ਦੀ ਮਿਆਦ ਦੇ ਲਈ ਸਬਸਿਡੀ ਪ੍ਰਦਾਨ ਕਰੇਗੀ।
ii. ਜਿਨ੍ਹਾਂ ਰੋਜਗਾਰ ਪ੍ਰਦਾਤਾ ਸੰਗਠਨਾਂ ਵਿੱਚ 1000 ਕਰਮਚਾਰੀ ਹਨ ਉੱਥੇ ਕੇਂਦਰ ਸਰਕਾਰ ਦੋ ਸਾਲ ਦੀ ਮਿਆਦ ਦੇ ਲਈ 12 ਪ੍ਰਤੀਸ਼ਤ ਕਰਮਚਾਰੀ ਯੋਗਦਾਨ ਅਤੇ 12 ਪ੍ਰਤੀਸ਼ਤ ਨਿਯੁਕਤੀਕਾਰ ਯੋਗਦਾਨ  ਵੇਤਨ ਭੱਤਿਆਂ ਦਾ 24 ਪ੍ਰਤੀਸ਼ਤ ਈਪੀਐੱਫ ਵਿੱਚ ਯੋਗਦਾਨ ਦੇਵੇਗੀ।
iii. ਜਿਨ੍ਹਾਂ ਰੋਜਗਾਰ ਪ੍ਰਦਾਤਾ ਸੰਗਠਨਾਂ ਵਿੱਚ 1000 ਤੋਂ ਅਧਿਕ ਕਰਮਚਾਰੀ ਹਨ ਉੱਥੇ ਕੇਂਦਰ ਸਰਕਾਰ ਨਵੇਂ ਕਰਮਚਾਰੀਆਂ ਦੇ ਸੰਦਰਭ ਵਿੱਚ ਦੋ ਸਾਲ ਦੀ ਮਿਆਦ ਦੇ ਲਈ ਈਪੀਐੱਫ ਵਿੱਚ ਕੇਵਲ 12 ਪ੍ਰਤੀਸ਼ਤ ਕਰਮਚਾਰੀ ਯੋਗਦਾਨ ਦੇਵੇਗੀ।
iv. ਕੋਈ ਕਰਮਚਾਰੀ ਜਿਸ ਦਾ ਮਾਸਿਕ ਵੇਤਨ 15,000 ਰੁਪਏ ਤੋਂ ਘੱਟ ਹੈ ਅਤੇ ਉਹ ਕਿਸੇ ਅਜਿਹੇ ਸੰਸਥਾਨ ਵਿੱਚ ਕੰਮ ਨਹੀਂ ਕਰ ਰਿਹਾ ਸੀ ਜੋ 1 ਅਕਤੂਬਰ, 2020 ਤੋਂ ਪਹਿਲਾਂ ਕਰਮਚਾਰੀ ਭਵਿਖ ਨਿਧੀ ਸੰਗਠਨ  ਨਾਲ ਰਜਿਸਟਰਡ ਸੀ ਅਤੇ ਉਸ ਦੇ ਪਾਸ ਇਸ ਮਿਆਦ ਤੋਂ ਪਹਿਲਾਂ ਯੂਨੀਵਰਸਲ ਅਕਾਊਂਟ ਨੰਬਰ ਜਾਂ ਈਪੀਐੱਫ ਮੈਂਬਰ ਖਾਤਾ ਨੰਬਰ ਨਹੀਂ ਸੀ, ਉਹ ਇਸ ਯੋਜਨਾ ਦੇ ਲਈ ਪਾਤਰ ਹੋਵੇਗਾ।
v. ਕੋਈ ਵੀ ਈਪੀਐੱਫ ਮੈਂਬਰ ਜਿਸ ਦੇ ਪਾਸ ਯੂਨੀਵਰਸਲ ਅਕਾਊਂਟ ਨੰਬਰ ਹੈ ਅਤੇ ਉਸ ਦਾ ਮਾਸਿਕ ਵੇਤਨ 15,000 ਰੁਪਏ ਤੋਂ ਘੱਟ ਹੈ ਅਤੇ ਜੇਕਰ ਉਸ ਨੇ ਕੋਵਿਡ ਮਹਾਮਾਰੀ ਦੇ ਦੌਰਾਨ 01.03.2020 ਤੋਂ 30.09.2020 ਦੀ ਮਿਆਦ ਵਿੱਚ ਆਪਣੀ ਨੌਕਰੀ ਛੱਡ ਦਿੱਤੀ ਅਤੇ ਉਸ ਨੂੰ ਈਪੀਐੱਫ ਦੇ ਦਾਇਰੇ ਵਿੱਚ ਆਉਣ ਵਾਲੇ ਕਿਸੇ ਰੋਜਗਾਰ ਪ੍ਰਦਾਤਾ ਸੰਗਠਨ ਵਿੱਚ 30.09.2020 ਤੱਕ ਰੋਜਗਾਰ ਨਹੀਂ ਮਿਲਿਆ ਹੈ, ਉਹ ਵੀ ਇਸ ਯੋਜਨਾ ਦਾ ਲਾਭ ਲੈਣ ਦੇ ਪਾਤਰ ਹਨ।
vi. ਮੈਂਬਰਾਂ ਦੇ ਆਧਾਰ ਨੰਬਰ ਨਾਲ ਜੁੜੇ ਖਾਤਿਆਂ ਵਿੱਚ ਈਪੀਐੱਫਓ ਇਲੈਟ੍ਰੌਨਿਕ ਤਰੀਕੇ ਨਾਲ ਇਸ ਯੋਗਦਾਨ ਦਾ ਭੁਗਤਾਨ ਕਰੇਗਾ।
vii. ਇਸ ਯੋਜਨਾ ਦੇ ਲਈ ਈਪੀਐੱਫਓ ਇੱਕ ਸੌਫਟਵੇਅਰ ਨੂੰ ਵਿਕਸਿਤ ਕਰੇਗਾ ਅਤੇ ਇੱਕ ਪਾਰਦਰਸ਼ੀ ਤੇ ਜਵਾਬਦੇਹ ਪ੍ਰਕਿਰਿਆ ਵੀ ਅਪਣਾਈ ਜਾਵੇਗੀ।
viii. ਈਪੀਐੱਫਓ ਇਹ ਸੁਨਿਸ਼ਚਿਤ ਕਰਨ ਦੇ ਲਈ ਇੱਕ ਉਪਯੁਕਤ ਤਰੀਕਾ ਅਪਣਾਵੇਗਾ ਕਿ ਏਬੀਆਰਵਾਈ ਅਤੇ ਈਪੀਐੱਫਓ ਦੁਆਰਾ ਲਾਗੂ ਕੀਤੀ ਗਈ ਕਿਸੇ ਹੋਰ ਯੋਜਨਾ ਦੇ ਲਾਭ ਆਪਸ ਵਿੱਚ ਪਰਸਪਰ ਓਵਰਲੈਪ ਨਹੀਂ ਹੋਏ ਹਨ।
ਵਿੱਤ ਮੰਤਰਾਲਾ
ਡੀਆਰਆਈ ਨੇ ਏਅਰ ਕਾਰਗੋ ਕੰਪਲੈਕਸ, ਆਈਜੀਆਈ ਏਅਰਪੋਰਟ, ਨਵੀਂ ਦਿੱਲੀ ਵਿਖੇ ਅੰਦਾਜ਼ਨ 434 ਕਰੋੜ ਰੁਪਏ ਦੀ ਕੀਮਤ ਦੀ 62 ਕਿਲੋ ਹੈਰੋਇਨ ਜ਼ਬਤ ਕੀਤੀ
ਨਸ਼ੀਲੇ ਪਦਾਰਥਾਂ ਦੀ ਤਸਕਰੀ 'ਤੇ ਆਪਣੀ ਕਾਰਵਾਈ ਨੂੰ ਜਾਰੀ ਰੱਖਦੇ ਹੋਏ, ਡਾਇਰੈਕਟੋਰੇਟ ਆਵੑ ਰੈਵੇਨਿਊ ਇੰਟੈਲੀਜੈਂਸ  ਨੇ ਇਕ ਹੋਰ ਨਵੀਂ ਵਿਧੀ  ਦਾ ਪਤਾ ਲਗਾਇਆ ਹੈ ਅਤੇ 10.05.2022 ਨੂੰ ਏਅਰ ਕਾਰਗੋ ਦੀ ਖੇਪ ਨੂੰ ਰੋਕ ਕੇ 62 ਕਿਲੋਗ੍ਰਾਮ ਹੈਰੋਇਨ ਜ਼ਬਤ ਕੀਤੀ ਹੈ। ਇਹ ਕੋਰੀਅਰ/ਕਾਰਗੋ/ਏਅਰ ਪੈਸੰਜਰ ਮੋਡਾਂ ਜ਼ਰੀਏ ਭਾਰਤ ਵਿੱਚ ਹੈਰੋਇਨ ਦੀ ਹੁਣ ਤੱਕ ਦੀ ਸਭ ਤੋਂ ਵੱਡੀ ਬਰਾਮਦਗੀ ਹੈ।
"ਬਲੈਕ ਐਂਡ ਵ੍ਹਾਈਟ" ਨਾਮ ਦੇ ਇੱਕ ਓਪਰੇਸ਼ਨ ਕੋਡ ਵਿੱਚ, ਡੀਆਰਆਈ ਨੇ ਇੱਕ ਆਯਾਤ ਕਾਰਗੋ ਖੇਪ ਤੋਂ 55 ਕਿਲੋ ਹੈਰੋਇਨ ਜ਼ਬਤ ਕੀਤੀ, ਜਿਸ ਨੂੰ "ਟਰਾਲੀ ਬੈਗ" ਘੋਸ਼ਿਤ ਕੀਤਾ ਗਿਆ ਸੀ। ਯੂਗਾਂਡਾ ਦੇ ਐਂਟੇਬੇ ਤੋਂ ਸ਼ੁਰੂ ਹੋਇਆ, ਇਹ ਇਤਰਾਜ਼ਯੋਗ ਮਾਲ, ਦੁਬਈ ਦੇ ਰਸਤਿਓਂ ਏਅਰ ਕਾਰਗੋ ਕੰਪਲੈਕਸ, ਇੰਦਰਾ ਗਾਂਧੀ ਅੰਤਰਰਾਸ਼ਟਰੀ  ਹਵਾਈ ਅੱਡੇ, ਨਵੀਂ ਦਿੱਲੀ ਪਹੁੰਚਿਆ ਸੀ। ਦੋ ਰਾਜਾਂ, ਯਾਨੀ ਪੰਜਾਬ ਅਤੇ ਹਰਿਆਣਾ ਵਿੱਚ ਸਵਿਫਟ ਫਾਲੋ-ਅੱਪ ਓਪਰੇਸ਼ਨਾਂ ਦੌਰਾਨ ਹੋਰ 7 ਕਿਲੋਗ੍ਰਾਮ ਹੈਰੋਇਨ ਅਤੇ 50 ਲੱਖ ਰੁਪਏ ਦੀ ਨਕਦੀ ਬਰਾਮਦ ਕੀਤੀ ਗਈ ਹੈ। ਜ਼ਬਤ ਕੀਤੀ ਗਈ 62 ਕਿਲੋਗ੍ਰਾਮ ਹੈਰੋਇਨ ਦੀ ਨਾਜਾਇਜ਼ ਬਜ਼ਾਰ ਵਿੱਚ ਕੀਮਤ ਅੰਦਾਜ਼ਨ 434 ਕਰੋੜ ਰੁਪਏ ਦੱਸੀ ਜਾਂਦੀ ਹੈ। ਜਦੋਂ ਕਿ ਦਰਾਮਦ ਦੀ ਖੇਪ ਵਿੱਚ 330 ਟਰਾਲੀ ਬੈਗ ਸਨ, ਜ਼ਬਤ ਕੀਤੀ ਗਈ ਹੈਰੋਇਨ ਨੂੰ 126 ਟਰਾਲੀ ਬੈਗਾਂ ਦੀਆਂ ਖੋਖਲੀਆਂ ਧਾਤ ਦੀਆਂ ਟਿਊਬਾਂ ਵਿੱਚ ਛੁਪਾ ਕੇ ਰੱਖਿਆ ਗਿਆ ਸੀ ਅਤੇ ਛੁਪਾਉਣ ਦਾ ਪਤਾ ਲਗਾਉਣਾ ਬਹੁਤ ਕਠਿਨ ਸੀ।
ਡੀਆਰਆਈ ਅਧਿਕਾਰੀਆਂ ਨੇ ਇਤਰਾਜ਼ਯੋਗ ਖੇਪ ਦੇ ਦਰਾਮਦਕਾਰ ਨੂੰ ਗ੍ਰਿਫ਼ਤਾਰ ਕਰ ਲਿਆ ਹੈ। ਹੋਰ ਸ਼ੱਕੀ ਵਿਅਕਤੀਆਂ ਤੋਂ ਵੀ ਪੁੱਛਗਿੱਛ ਕੀਤੀ ਜਾ ਰਹੀ ਹੈ। ਅੱਗੇ ਦੀ ਹੋਰ ਜਾਂਚ ਕੀਤੀ ਜਾ ਰਹੀ ਹੈ।
ਸਾਲ 2021 ਵਿੱਚ ਡੀਆਰਆਈ ਦੁਆਰਾ ਦੇਸ਼ ਭਰ ਵਿੱਚ, ਵੱਡੀ ਮਾਤਰਾ ਵਿੱਚ ਹੈਰੋਇਨ ਜ਼ਬਤ ਕੀਤੀ ਗਈ ਸੀ। 2021 ਦੌਰਾਨ 3,300 ਕਿਲੋਗ੍ਰਾਮ ਤੋਂ ਵੱਧ ਹੈਰੋਇਨ ਜ਼ਬਤ ਕੀਤੀ ਗਈ ਸੀ। ਇਸ ਤੋਂ ਇਲਾਵਾ, ਜਨਵਰੀ 2022 ਤੋਂ, ਡੀਆਰਆਈ ਨੇ ਹੈਰੋਇਨ ਦੀ ਮਹੱਤਵਪੂਰਨ ਬਰਾਮਦਗੀ ਕੀਤੀ ਹੈ, ਜਿਸ ਵਿੱਚ ਆਈਸੀਡੀ ਤੁਗਲਕਾਬਾਦ, ਨਵੀਂ ਦਿੱਲੀ ਵਿਖੇ ਇੱਕ ਕੰਟੇਨਰ ਤੋਂ 34 ਕਿਲੋਗ੍ਰਾਮ, ਮੁੰਦਰਾ ਬੰਦਰਗਾਹ 'ਤੇ ਇੱਕ ਕੰਟੇਨਰ ਤੋਂ 201 ਕਿਲੋਗ੍ਰਾਮ ਅਤੇ ਪੀਪਾਵਾਵ ਬੰਦਰਗਾਹ 'ਤੇ ਹੈਰੋਇਨ ਨਾਲ ਲੈਸ 392 ਕਿਲੋ ਧਾਗਾ  ਸ਼ਾਮਲ ਹੈ। ਪਿਛਲੇ ਤਿੰਨ ਮਹੀਨਿਆਂ ਦੌਰਾਨ ਕਈ ਮਾਮਲੇ ਵੀ ਦਰਜ ਕੀਤੇ ਗਏ ਹਨ, ਅਤੇ ਹਵਾਈ ਯਾਤਰੀਆਂ ਤੋਂ 60 ਕਿਲੋਗ੍ਰਾਮ ਤੋਂ ਵੱਧ ਹੈਰੋਇਨ ਜ਼ਬਤ ਕੀਤੀ ਗਈ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ 19 ਵੈਕਸੀਨੇਸ਼ਨ ਸਬੰਧੀ ਤਾਜ਼ਾ ਜਾਣਕਾਰੀ
ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀਆਂ 25.60ਕਰੋੜ ਤੋਂ ਵੱਧ ਖੁਰਾਕਾਂ ਮੁਹੱਈਆ ਕਰਵਾਈਆਂ ਗਈਆਂ
ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਕੋਲ ਪ੍ਰਬੰਧਨ ਲਈਹਾਲੇ ਵੀ 1.17 ਕਰੋੜ ਤੋਂ ਵੱਧ ਖੁਰਾਕਾਂ ਉਪਲਬੱਧ ਹਨ
ਭਾਰਤ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਕੋਵਿਡ ਟੀਕੇ ਮੁਫਤ ਮੁਹੱਈਆ ਕਰਵਾ ਕੇ ਦੇਸ਼ ਵਿਆਪੀ
ਟੀਕਾਕਰਨ ਮੁਹਿੰਮ ਦਾ ਸਮਰਥਨ ਕਰ ਰਹੀ ਹੈ । ਇਸ ਤੋਂ ਇਲਾਵਾ, ਭਾਰਤ ਸਰਕਾਰ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ
ਨੂੰ ਟੀਕਿਆਂ ਦੀ ਸਿੱਧੀ ਖਰੀਦ ਦੀ ਸਹੂਲਤ ਵੀ ਦੇ ਰਹੀ ਹੈ। ਟੀਕਾਕਰਨ, ਕੋਵਿਡ -19 ਮਹਾਮਾਰੀ ਦੇ ਨਿਯੰਤਰਣ ਅਤੇ
ਪ੍ਰਬੰਧਨ ਦੀ ਭਾਰਤ ਸਰਕਾਰ ਦੀ ਪੰਜ-ਨੁਕਾਤੀ ਰਣਨੀਤੀ ਦਾ ਇਕ ਜ਼ਰੂਰੀ ਅਤੇ ਅਨਿੱਖੜਵਾਂ ਅੰਗ ਮੰਨਿਆ ਜਾ ਰਿਹਾ
ਹੈ, ਜਿਸ ਵਿੱਚ ਟੈਸਟ, ਟ੍ਰੈਕ, ਟ੍ਰੀਟ, ਅਤੇ ਕੋਵਿਡ ਅਨੁਕੂਲ ਵਿਵਹਾਰ ਵੀ ਸ਼ਾਮਲ ਹਨ।
ਕੋਵਿਡ 19 ਟੀਕਾਕਰਨ ਦੀ ਲਿਬਰਲਾਈਜ਼ਡ ਅਤੇ ਐਕਸੇਲੇਰੇਟੇਡ ਫੇਜ਼ -3 ਦੀ ਰਣਨੀਤੀ ਨੂੰ ਲਾਗੂ ਕਰਨ ਦਾ ਕੰਮ
1 ਮਈ 2021 ਤੋਂ ਸ਼ੁਰੂ ਹੋ ਗਿਆ ਹੈ।
ਰਣਨੀਤੀ ਤਹਿਤ ਕੇਂਦਰ ਸਰਕਾਰ ਵਲੋਂ ਹਰ ਮਹੀਨੇ ਸੈਂਟਰਲ ਡਰੱਗਜ਼ ਲੈਬਾਰਟਰੀ  ਤੋਂ
ਪ੍ਰਵਾਨਿਤ ਟੀਕਿਆਂ ਵਿਚੋਂ ਕਿਸੇ ਵੀ ਨਿਰਮਾਤਾ ਦੇ ਟੀਕੇ ਦੀਆਂ 50 ਪ੍ਰਤੀਸ਼ਤ ਖੁਰਾਕਾਂ
ਖਰੀਦੀਆਂ ਜਾਣਗੀਆਂ । ਇਹ ਟੀਕੇ ਰਾਜ ਸਰਕਾਰਾਂ ਨੂੰ ਪੂਰੀ ਤਰ੍ਹਾਂ ਮੁਫਤ ਮੁਹੱਈਆ ਕਰਵਾਏ ਜਾਣਗੇ,
ਜਿਵੇਂ ਕਿ ਪਹਿਲਾਂ ਕੀਤਾ ਜਾ ਰਿਹਾ ਸੀ।
ਭਾਰਤ ਸਰਕਾਰ ਵੱਲੋਂ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਹੁਣ ਤੱਕ 25.60 ਕਰੋੜ ਤੋਂ ਵੱਧ ਟੀਕਾਕਰਨ ਖੁਰਾਕਾਂ
 ਮੁਫ਼ਤ ਅਤੇ ਸਿੱਧੇ ਰਾਜ ਖਰੀਦ ਸ਼੍ਰੇਣੀ ਰਾਹੀਂ ਮੁਹੱਈਆ ਕਰਵਾਈਆਂ ਗਈਆਂ ਹਨ ।
ਇਸ ਵਿਚੋਂ, ਖਰਾਬ ਹੋਈਆਂ ਖੁਰਾਕਾਂ ਸਮੇਤ ਅੋਸਤਨ ਅਧਾਰਤ ਗਣਨਾ ਦੀ ਕੁੱਲ ਖਪਤ
24,44,06,096 ਖੁਰਾਕਾਂ  ਬਣਦੀ ਹੈ ।
ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਕੋਲ ਅਜੇ ਵੀ ਪ੍ਰਬੰਧਨ ਲਈ 1.17 ਕਰੋੜ  ਤੋਂ ਵੀ ਜ਼ਿਆਦਾ ਕੋਵਿਡ ਟੀਕਾਕਰਨ ਖੁਰਾਕਾਂ ਉਪਲਬੱਧ ਹਨ ।
ਇਸ ਤੋਂ ਇਲਾਵਾ, 38 ਲੱਖ ਤੋਂ ਵੱਧ  ਟੀਕੇ ਦੀਆਂ ਖੁਰਾਕਾਂ ਪਾਈਪ ਲਾਈਨ ਵਿੱਚ ਹਨ ਅਤੇ ਅਗਲੇ 3 ਦਿਨਾਂ ਦੇ ਅੰਦਰ ਰਾਜ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵੱਲੋਂ ਹਾਸਿਲ ਕੀਤੀਆਂ ਜਾਣਗੀਆਂ ।